«Локомотив»нинг икки футболчиси Англия клуби сафида дебют қилди\n16:46 / 12.11.2015\nАнглиянинг биринчи дивизион вакили “Флитвуд Таун” сафида ўз маҳоратини ошираётган “Локомотив”нинг икки нафар тарбияланувчиси – Рустам Нартажиев ва Сергей Прохоров ушбу жамоа сафида ўз дебютларини нишонлашди.\nДарвозабон ва ҳимоячи “Карлайл Юнайтед” билан кечган беллашувнинг иккинчи бўлимида майдонга тушишди. Бу ўйин ўртоқлик мақомига эга бўлиб, унда “Флитвуд Таун” футболчилари 1:2 ҳисобида ютқазиб қўйишди.\nЎйиндан сўнг дарвозабон Рустам Нартажиев ўз фикрларини билдириб ўтди.\n“Мен янги жамоам сафида илк бор майдонга тушганимдан хурсандман. Бу мен учун биринчи учрашув бўлди ва ютқазган бўлишимизга қарамай, ўйиндан роҳат олдим. Ўзбекистонда футбол бирмунча секин, аммо Англияда анча тез ўйналаркан. Англияда шуғулланиб Прохоров иккаламиз анча маҳоратни ошириб боряпмиз. Бу келажакда асқотади деб умид қиламан”, дейди у.\nЭслатиб ўтамиз, "Локомотив" профессионал футбол клуби ҳамда Англиянинг "Флитвуд Таун" ўртасида ҳамкорлик шу йилнинг апрель ойида бошланган бўлиб, ёзда клуб вакиллари Стив Курвуд ҳамда Гретар Стейнссон Тошкентга келишганди.


Бугуннинг аёли: жиззахлик Муҳаббат Ўролова ҳақида сўз\nНигоҳ 11 October 2018 11:54 214\nЎтган йил қишлоғимиздан 25 тонна пахта терилган эди. Ҳа, Оқбулоқдан ҳали бунча ҳосил кўтарилмаган. Эсингиздами, пахта тугаса ҳам, одамларнинг даладан чиққиси келмаганди.\nҲар кун совға-салом, меҳнатга яраша ҳақ берилганди.\nҲаммамиз теримчи бўлиб кетгандик, ўзиям!\nҲа, “Оқбулоқ” қишлоқ фуқаролар йиғини раиси Муҳаббат Ўролова ишни қандай ташкил этишни яхши билади. Раиснинг невараси эмасми, қондан ўтган-да. Унинг қўлчаларини орқага қилиб, пилдираганча бобоси изидан эргашганини кўрганлар “раис бува” бўлади-ёв, дейишганида адашмаган экан. Қизалоқнинг шижоатига ҳавас қилган меҳнат фахрийси Искандар Шодиев: “Одам бўлади, бу синчалак-ку”, дегандан буён ҳамма уни шундай атайди.\nМуваффақиятни орзулаб юраверадиганлар ҳам бор, эрта тонгдан туриб шу йўлда тер тўкадиганлар ҳам бор, дейишади. Муҳаббат Ўролова иккинчи тоифадан.\n– Ёшгина, тетик қиз эдим, – дея ўтган кунларини жилмайганча ёдга олар экан, кўзларидаги ўт янада оловланади. – Отам “Йиқилдингми, шартта ўрнингда тур-да, юришда давом эт”, дерди доим. Шу ақидага амал қилдим, ҳаракатдан тўхтамадим. Меҳнат инсонни улуғлайди, чиниқтиради. Қашшоқлик – дангасаликдан. Қимирлаган жон борки, қозони қайнайди, тўкин ҳаётга эришади. Мисол учун, мўъжазгина иссиқхонанинг ўзидан мўмайгина даромад кўриш мумкин. Шундай экан, нега нолиб, кимнингдир ёрдамидан умидвор бўлиб яшаш керак?\nТиниб-тинчимайдиган қаҳрамонимиз 2007 йили “Муҳаббат бахт” фермер хўжалигини ташкил этиб, айни кунда 53 нафар кишини ишли қилди. 2013 йили “Миллий банк”дан 40 миллион кредит олиб, Жиззах, Гулистон ҳамда Пахтакорда тикув цехи очди. Натижа – бандлиги таъминланганлар 15 нафарга кўпайди.\nТўрт фарзанднинг онаси, яна шунча неваранинг суюкли момоси, меҳрибон ёр... Аёл бир қўлида дунёни, бир қўлида бешикни тебратади, дейишгани шу бўлса керак-да! Ишбилармонлик сири нимада эканини сўраймиз:\n– Авваламбор, турмуш ўртоғимнинг яхши, тушунган инсонлигида, деб биламан. Нимагаки эришган бўлсам, уларнинг қўллаб-қувватлаши сабаб. Ишда доим “ишон ва текшир” тамойилига амал қиламан. Бу меҳнат самарадорлигини оширади. Ишлаганга яраша ёниб ишлаш керак. Баъзан орзу-ҳавасдан воз кечишга тўғри келади. Халқ билан яшайсиз, тамом! Маҳалламдаги қайсидир хонадонда аза бўлиб турса, қариндошларим билан ўтириб туғилган кун нишонлаш кўнглимга сиғадими, айтинг-чи!\nҚишлоқ фуқаролар йиғинига кирар экансиз, олдидаги тошлоқ ер ўзлаштирилиб, экинлар экилганига гувоҳ бўласиз. Кўнглингиздан, ҳа, чиндан ҳам, Муҳаббат опа бугунги кун тадбиркори, деган ўй ўтади. 50 гектардан иборат фермер хўжалигини бошқариш баробарида қаровсиз қолган ерларни ўзлаштириб, томорқадан унумли фойдаланишни тарғиб қилмоқда.\nҚаҳрамонимиз “Ташаббус”, “Йилнинг энг яхши фермер аёли”, “Йилнинг энг фаол тадбиркор аёли” каби номинацияларда ғолибликни қўлга киритгани бежиз эмас. Ўтган йили 25 тонна пахта хирмони кўтарди. Илгарилари 5 тоннадан ошмаган кўрсаткичнинг ўсишига терим жараёнининг тўғри ташкил этилгани ҳам сабаб. O‘zLiDeP Жиззах вилоят Кенгаши ҳам доим ёрдамга шай. Бу йилги пахта терими мавсуми ҳам шиддат билан давом этаётир. Негаки, кузнинг ҳар лаҳзаси қанчалар ғанимат эканлигини кечаги қору ёмғир кўрсатиб қўйди.\nИкки йилдан бери, хайрият, давлат томонидан йиғим-терими мавсумида терилган пахта нархлари анча ошириб қўйилди. Шунинг ўзи қанча оилаларга мўмайгина даромад келтиряпти. Бунинг исботини қаҳрамонимиз бошқараётган хўжалик аъзолари мисолида кўрдик.\nЭл ишончини оқлаш учун гоҳида тунларни тонгларга улашга тўғри келади. Аммо Муҳаббат Ўролова ҳеч қачон тақдиридан нолимайди, шукрона айтади. Одамларга нафи тегаётганидан кўнгли яйрайди. Илоҳи, шундай фидойи инсонлар кўпайсин-да!


Ҳар куни умр дафтаримиздан янги бир саҳифа очилгани каби, ён-веримиздаги оламнинг сурати ҳам ҳар куни янгиланади. Бу янгиланиш инсонни тафаккурга чорлайди. Умрнинг ўтиб бораётганини тафаккур қилган инсон ундан оқилона фойдаланиб қолишга, хайрли ишларга шошилишга, уни исроф қилмасликка интилади. Чунки, мол-дунёни исроф этган аҳмоқликдан, вақтни исроф этган аҳмоқлик хатарлироқдир. Зотан, қўлдан кетган бойликни яна қўлга киритиш мумкин, лекин ўтган вақтни орқага қайтариб бўлмайди.\nБу ҳақиқатни теран тушуниб етганлар инсон ҳаёти учун вақт интизоми қанчалар зарурлигини таъкидлашган. Бу ҳақда кўпдан-кўп илмий-амалий изланишлар қилинган. Уларнинг барчасида умумий бир маънога эътибор қаратилади.\nУнга кўра, инсоннинг вақт интизоми ҳақидаги масала устида бош қотириш ўша инсон дунёга келишидан олдин бошланаши керак. Аввало, унинг бўлажак ота-онаси вақт интизоми ҳақида мукаммал назарий тушунчага эга ҳамда унинг амалиётига тайёр бўлишлари зарур. Чунки, ҳомила она қорнида пайдо бўлгач, унга онанинг айрим хусусиятлари ўта бошлайди. Бу эса, аввало, вақт интизомига бўлғуси онанинг ўзи қатъий риоя қилиши зарурлигини тақозо этади. Фарзанд туғилиб, ўзи мустақил ҳаракатлана бошлагунча унга онасининг қатъий вақт интизоми остидаги даврий парвариши жуда зарур.\nИнсон шу тарзда муайян тартибли кундалик режимга одатланиб, мослашиб боради. Вақтни ўзи тасарруф қиладиган паллага етганида эса, энди унга вақтнинг қатъий тартибли режимларини кўрсатиб бериш ва унинг тўлиқ бажаришини доимий назорат қилиб туриш лозим. Агар унга тўғри ва фойдали режим тузиб берилмаса, унинг вақти ва умри катталар томонидан барбод қилинади. Боланинг белгилаб берилган вақт (режим)га риоя қилиши доимий назорат қилиб турилмаса ҳам худди шундай ҳол юзага келади. Бу масала билан (ўзлари етарли билим ва тажрибага эга бўлган ҳолда) ота-оналарнинг шахсан ўзлари ёки улар томонидан тайинланган масъул кишилар узлуксиз шуғулланиб боришлари шарт. Боғча ва мактабдаги узтоз-мураббийлар ҳам бу борада ота-она билан ҳамфикр ва ҳамкор бўлишлари керак.\nИнсон ҳомила пайтидан бошлаб яхшиликларга одатлантирилади. Туғилгач, эсини таний бошлаганидан энг гўзал одоб-ахлоққа ўргатилади. Ақл ёшига кирганида келажаги учун энг муҳим ва энг зарур бўлган билимлар ёдлатилади. Вояга етганда таҳлилий-мушоҳадавий таълим берилади, касб-ҳунар ўргатилади. Мустақил фикрлаш, мустақил иш юритиш, мустақил яшашга кўниктирилади. Буларнинг бари — инсон вояга етиб, мукаммал бўлгунича бўлган жараён. Шундан кейингина у умрининг маълум палласига етганда, ўз ҳаётининг барча жиҳатларини инобатга олиб, ўз ҳаёт низомини тузиб чиқиш имконига эга шахсга айланади.\nАммо, минг афсуски, бу гаплар кўпчилик учун аллақачон беҳуда бир тушунчаларга, «шоирона» гапларга айланиб улгурган. Булар кўпчиликнинг наздида эскилик сарқити, ҳозирги «демократия»га тўғри келмайди. Акс ҳолда, бугун ўз ҳолига ташлаб қўйилган минглаб фарзандларнинг қимматли вақтлари беҳуда ўтиб, елга совурилмаётган бўлармиди...\nВақт билан боғлиқ муаммолар, аввало, вақт ҳодисасининг мазмун-моҳиятини ва унинг хусусиятларини тўғри англамаслик ҳамда тақсимотини кундалик ҳаётга татбиқ эта олмаслик воситасида пайдо бўлади. Булардан хабардор бўлмаган киши вақтни тўлиғича ўз билганича тасарруф қилишга киришади. Натижада эса, бир қатор салбий ҳолатлар юзага келади.\nВақт билан боғлиқ муаммоларнинг аксари вақтнинг қатъий интизоми масаласига эътиборсизлик оқибатидир. Бу ҳол, айниқса, ёшларда жуда кўп учрайди. Олдиндан аниқ белгилаб олинган тартиб-режаларсиз яшаш ва фаолият юритишга бора-бора инсон кўникиб қолади. Бу сўзни алоҳида таъкидлаётганимизнинг сабаби шундаки, бир неча йиллик тартиб-режаларсиз (баъзан, мақсадсиз) ўтаётган умр ўз эгасини ҳеч ўйлантирмайди, ташвишлантирмайди, ҳатто ажаблантирмай қўяди. Бундай кимсаларга вақтнинг (демак, умрининг) шиддат билан ўтиб, тугаб бораётгани ҳам таъсир қилмайди. Улар кеча ва кундузнинг алмашишини, фасллар ва йиллар ўтишини, ўз ҳаётининг сўниб битишини бир чеккада туриб, лоқайд, бефарқ кузатиб турувчи томошабин кабидир.\nЎз ҳаётини бундай ғафлат ва лоқайдликда ўтказувчилар миллат учун ҳам, жамият учун ҳам жуда хавфли. Чунки, қачонки қўллар фойдали ишлардан бўш қолдирилса, беҳуда ва зарарли нарсалардан ўзига юмуш топиб олиши, шубҳасиз. Бунинг зарари қандай бўлиши ўзингизга аён.\nВақт интизомига тизимли равишда тўғри аҳамият қаратилсагина фарзандларнинг тартибсиз бўлиб кетаётгани ҳақидаги шикоятлар, ҳеч нарсага улгуриб бўлмаётгани хусусидаги надоматлар, кунларнинг жуда тез (ёки аксинча) ўтаётганидан таажжубланишлар ўзининг муносиб ечимини топиши мумкин.\nБажариладиган ишларнинг бирини иккинчисига, муҳим бўлмаганини муҳимига аралашиб, бири-бирига халақит берадиган ҳолга келтириб қўймаслик керак. Чунки шошилинч ишлар тез бажарилиши учун унча зарур бўлмаганларини вақтинча кечиктира билиш зарур. Яъни, чегараланган вақт ичида бажарилиши шарт бўлган ишлар ўз вақтида бажарилиши зарур. Инсон ўз олдида турган ишлардан қайси бирини олдин, қайси бирини кейин қилиши кераклигини аниқ билиб олиши — анча мураккаб иш. Акс ҳолда, унчалик муҳим бўлмаган ишлар билан банд бўлиб, энг муҳим ишлар фурсатини бой бериб қўяётганлар тобора кўпаймас эди.\nВақтни тартибга солиш билан хордиқ чиқариш ва дам олишга ҳам имкон яратилади, чунки инсон узоқ ишласа, жисмонан толиққани каби, маънавий жиҳатдан ҳам чарчайди. Шу боис мароқли ҳордиқ чиқаришга ҳам вақт ажратиб туриши керак. Узоқ вақт мунтазам шуғулланиш инсонни зўриқтириб қўяди, иш ва ўқишга бўлган рағбат ҳамда иштиёқни сусайтиради.\nМисол учун, таълим-тарбия билан шуғулланувчи ҳар бир муассасада ёш авлоднинг қатъий вақт интизомига ўргатиш ишлари йўлга қўйилган. Бўш вақтларни самарали ўтказиш учун ҳам муайян чора-тадбирлар ишлаб чиқилган. Қўшимча машғулотлар, тўгараклар, мазмунли дам олиш ишлари амалиётга киритилган. Аммо уларга фарзандларимиз қанчалик риоя этяпти? Буни ота-она сифатида назорат қилишга вақт ажрата оляпмизми?\nБаъзилар вақтнинг қадр-қимматини аҳамиятсиз қолдиради. Натижада, уларнинг ҳаётида муҳим ва номуҳим ишлар фарқланмайди. Умрини фақат кайф-сафо, ичкилик, маишатлар билан ўтказиб юборадилар. Бундай ишларидан оилаларига ҳам, жамиятга ҳам, ҳатто ўзларига ҳам ҳеч қандай наф етмайди. Улар билан оиладаги, маҳалладаги, ишхонадаги, жамиятдаги масъул шахслар эътиборсиз бўлмасдан, тинимсиз шуғулланиб боришлари лозим.\nБиз ота-оналар, устоз ва мураббийлар фарзандларимиз бу каби аянчли ҳолларга тушиб қолмасликлари учун жиддий қайғуряпмизми? Уларга назарий ва амалий вақт интизоми шароитларини яратиб бера оляпмизми? Бу саволларга ҳам тасдиқ жавобини бера олмасак керак. Қачонки буни ҳар бир киши ўзида ҳис этмас экан, миллат келажаги, юртнинг эртаси бўлган ёшлар ўз умрларини беҳуда, зарарли нарсаларга сарфлаб, қурбон қилишлари турган гап. Фарзандларимизнинг озиқ-овқати, кийим-кечаги, ўқиши, соғлиғи билан бир қаторда, вақтлари учун ҳам масъул эканлигимизни унутмаслигимиз зарур.\nЎзига берилган вақтдан унумли фойдаланган инсон ўз устида доимий изланишлар олиб боради, мукаммаллик сари интилиб яшайди. Бинобарин, ҳаёт неъмати инсонга бир мартагина берилади. Қилиниши зарур ишларга улгуриш, белгилаб қўйилган мақсадларни амалга ошириш учун вақтнинг мазмун-моҳиятини англаб, аҳамиятини идрок қилиш, унинг бир лаҳзасини ҳам нотўғри сарфламаслик, исроф қилмаслик ниҳоятда муҳим. Бу масала инсонларнинг шахсий ишлари эмас, ҳар бир оиланинг ва жамиятнинг олдида турган энг долзарб масалалардан биридир.\n🕔13:18, 03.06.2020 ✔52\n🕔13:15, 03.06.2020 ✔30\n🕔13:14, 03.06.2020 ✔30\n✔ 52 🕔 13:18, 03.06.2020\n✔ 30 🕔 13:15, 03.06.2020\n✔ 30 🕔 13:14, 03.06.2020\n✔ 255 🕔 11:20, 27.05.2020


«Омикрон» штами биринчи аниқланган Жанубий Африка президенти коронавирусга чалинди - Bugun.uz\n«Омикрон» штами биринчи аниқланган Жанубий Африка президенти коронавирусга чалинди\n13:39 | 13-12-2021\nКоронавируснинг «омикрон» штами биринчи аниқланган Жанубий Африка президенти Сирил Рамафоса коронавирусга чалинди. Бу ҳақда президент девонининг матбуот хизмати хабар берди.\nМаълум қилинишича, 69 ёшли Рамафоса Кейптаундаги тадбирда қатнашганидан кейин ўзини ёмон ҳис қила бошлаган.\n«Президент коронавирус инфекцияси аниқланганидан кейин даволанмоқда. Ҳозирда у яхши кайфиятда ва Жанубий Африка мудофаа кучлари ҳарбий тиббий хизмати мутахассислари назоратида», дейилади хабарда.\nМатбуот хизматининг аниқлик киритишича, президент коронавирусга қарши эмлашнинг тўлиқ курсини якунлаган бўлиб, касаллик айни пайтда енгил ўтмоқда. Давлат раҳбари ўз ваколатларини вице-президент Дэвид Мабузага топширган.\nМаълумот ўрнида, 2021 йил ноябрь ойи охирида Жанубий Африка ва Ботсванада «омикрон» штами билан касалланишнинг илк ҳолатлари аниқланган. Жанубий Африкадаги Инновациялар ва эпидемияга қарши кураш маркази директори Тулио де Оливейранинг таъкидлашича, ноябрь ойининг охирига келиб, Жанубий Африканинг Гаутенг провинциясида, жумладан, Йоханнесбургда қайд этилган коронавирус билан боғлиқ янги ҳолатларнинг қарийб 90 фоизи янги штамм туфайли юзага келган.\nАввалроқ Покистон президенти вакцина билан эмланганидан сўнг коронавирусга чалингани хабар қилинганди. Шунингдек, коронавирус борлигига ишонмаган Танзания президенти вафот этгани маълум қилинган ҳамда коронавирусга қарши эмланган дунё мамлакатлари раҳбарлари ҳақида хабар берилганди.


25 октябр 2021, Тошкент вақти: 17:54\nАҚШ президенти Барак Обама Мексика кўрфазида нефт қазиш платформасида содир бўлган портлаш оқибатида майдони кенгайиб бораётган нефт доғи Қўшма Штатлар тарихида мисли кўрилмаган экологик ҳалокатга айланиши мумкин, дея баён қилди.\nҲалоқатдан катта зарар кўриши айтилаётган Луизиана штатига якшанба куни сафар қилган Обама денгиз остидаги тешилган қувуридан чиқаётган нефтни тўхтатиш учун яна бир неча кун талаб қилинади, дея таъкидлади.\nОбама мазкур воқеа учун нефт платформасида қазиш ишларини олиб борган Британиянинг BP нефт ширкати масъул ва тозалаш ишлари ҳаражатларини ўз зиммасига олиши лозимдир, дея баён қилди.\n- BP ширкати нефтнинг денгизга оқиб чиққани учун масъулдир. BP ширкати барча харжларни қоплайди. Лекин мен Қўшма Штатлар президенти сифатида, бўҳрон давом этаркан, уни тўхтатиш учун қўлдан келган барча ишни қиламан. Ва биз етказилган зарарни йўқ бартараф этиш учун барча воситаларни ишга соламиз. Платформада содир бўлган воқеани тўлиқ тергов қилиш ва масъулларни жавобгарликка тортиш фурсати келади албатта, ҳозир эса барча диққатни оқиб чиқаётган нефтни тўхтатиш ва кўрфазга яна зарар етказилшининг олдини олиш ҳаркатларига қаратилиши лозим, деди Обама.\nПрезидент денгизга тушган нефт АҚШнинг кўрфазга туташ штатлари иқтисоди ва атроф муҳитига “жиддий зарар” етказиши ҳамда бу минтақада яшаётган минглаб одамларнинг ҳаётига таҳдид солиши мумкинлигини қайд этди.


14 Октябрь 2021 13:25\nTARAZ. Kazinform - Қозоғистон Президенти Қасим -Жомарт Тоқаев Таразда бўлиб ўтаётган «Ҳозирги пайтдаги этнослараро муроса: Тажриба ва истиқболлар» халқаро конференцияси иштирокчиларига мурожаат қилди, деб хабар беради Kazinform.\n«Миллий бирлик - бизнинг бебаҳо бойлигимиз, бу Қозоғистоннинг барча ютуқлари манбаи. Биринчи Президент - Елбасы Нурсултон Назарбоев раҳбарлигида мамлакатда этнослараро тотувликнинг ўзига хос модели шаклланди. Бутун дунё тан олган бу модел барча этник гуруҳлар ва динларнинг бирлигига, маданият ва тилларнинг уйғун ривожланишига асосланган.\nҚозоғистон ўзининг миллий ўзига хослигининг асоси бўлган « Бирлигимиз - хилма -хилликда» тамойилига амал қилади. Биз халқимизнинг бирдамлиги ва бунёдкорлик меҳнати эвазига мустақиллигимизни мустаҳкамладик ва кучли давлат қурдик «, - деди Президент.\nПрезидентнинг сўзларига кўра, глобал ва минтақавий даражадаги янги қийинчиликлар олдида мамлакат бирлигини мустаҳкамлашнинг аҳамияти ошган.\n«Инсоният ҳалигача муросасизлик ва ксенофобия билан курашмоқда. Кўп мамлакатларда миллатлараро характердаги ижтимоий зиддиятлар кучайиб бормоқда. Шу боис, халқаро ҳамжамият олдида бу муаммони ҳал қилишнинг самарали усулларини топиш, ижтимоий ривожланишнинг янги инклюзив моделини ишлаб чиқиш вазифаси турибди. Шу билан бирга, мутахассислар ва профессионал тадқиқотчилар илмий позициядан четга чиқмасдан, фаол ишлаши муҳим аҳамиятга эга.\nУмид қиламанки, конференция иштирокчилари янги ғоялар билан чиқишади, ўз тажрибалари билан бўлишадилар ва конструктив мулоқот ўтказадилар.\nИшингиз самарали бўлсин! «, - дейилади мурожаатда.


Уй мушуги – Сурхон тонги\nБош саҳифа / Таълим / Уй мушуги\nМарт 23, 2017\tТаълим Изоҳ қолдириш 732 Кўрилди\nКўп қаватли уйлар ўртасидаги пашша, чивин ғужғон ўйнаётган чиқиндихона ичидан чиқиб келган афтодаҳол икки мушукдан бири обдон силкинди.\n—Ҳой, ҳой, сал секинроқда, энди…\n—Маза қилдим! Сен-чи?\n—Ношукур! Аввалги чиқиндихонада шу ҳам йўқ эди. Бундан уч кун бурун-чи, мана шу идишдан бутун бошли сосиска топиб олдим!\n—Сосиска? Ёлғон гапирма!\n—Ёлғон гапирсам думимни ит ғажисин!\n—Бўлиши мумкин!—деди иккинчи мушук ўйланиб туриб,—аммо ҳар нарса учун бундай ёмон қасам ичиш ярамайди! Нима демоқчи эдим, ҳа, масалан, бир ҳафта бурун мен ҳам бутун бошли товуқ топиб олгандим…\n—Устида ялтироқ қоғози билан! Қип-қизил, ҳил-ҳил бўлиб пишган…\n—Лағмонни сен осаяпсан! Қайси аҳмоқ чиқинди идишга бутун бошли сосискани ташлар экан?\n—Қайси аҳмоқ бутун бошли товуқни ташлар экан?\nҒазаблангандан иккинчи мушукнинг туклари ва думи ҳурпайиб кетди.\n—Ташласа ташлабди-да, бир марта… нима бўлибди? Орзунинг ҳам белига тепдинг! Эндигина ўзим ҳам ишона бошлаган эдим-а, эсиз…\nШу вақт, аллақаердан ғалати лаҳжадаги итнинг ҳургани эшитилди. Худди лунжи луқмага тўла баҳайбат ит чиқинди идишлар ортидан отилиб чиқиб ҳамла қилгандек ҳар иккиси ҳам бу “вов”уллашдан сесканиб, “виш” иллашиб, “ориқ” беллари камон бўлди, думлари кўтарилиб, димоқни ёрадиган даражадаги бадбўй олқиндига булғанган туклари ҳўрпайди.\nУларнинг қўрқишганидан илҳомланган ит эса завқ-шавқ билан, “важоҳат”га тўлиб-тошиб ҳуришда давом этар, аммо ўзи кўринмас эди. Мушуклар бекинган жойларидан чиқиб, атрофга аланглашди. Шунда улардан бирининг кўзи иккинчи қаватда, балкон панжараси орасидан қараб турган мушукка кўзи тушиб, шеригини елкаси билан туртди.\n—Нима бало, томи кетганми?\n—Аввалроқ, хўжайини фермерлик қилиб юрган кезлари туппа-тузук эди. Хўжайини амал эгаси бўлиб, иккинчи қаватга кўтарилди-ю, айниди…\n—Лаънати уй мушуги! Миёвлашни ҳам эплай олмасди, энди ҳуришга ўтибди-да…\nОлдинги Менинг бизнес ғоям\nКейинги Комиссия йиғилиши


24 март 2021, 13:04\nНавоийда 31 ёшли аёл ўзи ва фарзандларини поезд тагига ташламоқчи бўлди\nНавоий вилоятида аёл 3 нафар қиз фарзандини темир йўл изига олиб чиққан. Поезд урилиши натижасида аёл олган тан жароҳатидан вафот этди, 2016 йилда туғилган фарзанди шифохонада даволанмоқда.\n17 март 2021, 13:50\nНавоийда бошқа бир тадбиркорга тегишли ерни $150 мингга сотмоқчи бўлган шахс ушланди\nНавоийда фуқаро бошқа бир тадбиркорга тегишли ерни $150 мингга сотишга уринди. У келишилган пулдан 70 минг долларини олганида ушланди. Унга нисбатан ЖКнинг фирибгарликка оид моддаси билан жиноят иши очилди.\n15 март 2021, 17:33\nҚурилиш вазирлиги Навоийда ноқонуний тарзда қурилаётган бинолар ҳақида маълумот берди\nҚурилиш вазирлиги Навоий вилоятида ноқонуний равишда қурилаётган бинолар ҳақида маълум қилди. Қурилаётган биноларда ҳудудий инспекцияни хабардор қилмаслик, техник ижро ҳужжатлари юритилмаганлиги ҳолатлари аниқланган.\n26 январ 2021, 19:15\nНавоийда кўтарма кран қулаб тушди, бир киши жароҳатланди\nНавоий вилоятида кўп қаватли уй қурилишига жалб этилган кўтарма кран қулаб тушди, натижада кран бошқарувчиси жаҳорат олди. У ҳозир шифохонага ётқизилгани айтилмоқда. Кўп қаватли турар-жойни қураётган компанияга оид маълумотлар қурилиш ташкилотлари рейтингида мавжуд эмас.\n10 декабр 2020, 22:25\nНавоийда ҳокимни судга берган фермернинг жасади ариқдан топилди\nНавоий вилояти Хатирчи туманида фермер ҳоким қарори устидан судга мурожаат қилгач, ўзи яшовчи ҳудуддаги ариқдан жасади топилган. Унинг яқинлари бу ишда туман ҳокимининг қўли борлигини айтмоқда. Ҳолат юзасидан қўшимча терговга қадар текширув ўтказилмоқда.\n2 декабр 2020, 12:57\n4 ноябр 2020, 15:02\nҒозғон шаҳар раҳбарлари тайинланди\nҲукумат қарори билан Навоий вилояти Ғозғон шаҳар ҳокими ва секторлар раҳбарлари тайинланди.\n20 октябр 2020, 16:58\nНавоийда ишга тушмай таъмирталаб бўлиб қолган МТТ бўйича изоҳ берилди\nНавоий вилояти Конимех туманидаги болалар боғчасининг ёрилган девори 4 млрд сўмга қурилган янги бинонинг ички қисми экани тасдиқланди. Вилоят ҳокимлигининг махсус комиссияси эса очилишдан олдин бинони қабул қилиб олган.


ЗАРАФШОН ШАҲРИДА АКАДЕМИЯ ТАШКИЛ ЭТИЛАДИ – Telegraph\nЗАРАФШОН ШАҲРИДА АКАДЕМИЯ ТАШКИЛ ЭТИЛАДИ\nСўнгги вақтларда юртимизга хорижий инвесторлар қизиқиши тобора ортиб бораётир. Чет эллик сармоядорлар учун кенг имконият ва енгилликлар тақдим этилаётгани бунинг биринчи омили бўлса, бизнес юритиш учун қулай инвистицион муҳит яратилаётгани яна бир сабабдир.\nОхирги икки йилда Зарафшон шаҳри иқтисодиётига киритилган тўғридан-тўғри хорижий инвестиция салмоғи сезиларли кўпайгани ҳам фикримизнинг ёрқин далилидир. Ҳудудда хориж сармояси иштирокида бир қанча истиқболли лойиҳалар рўёбга чиқарилаётган бўлса, ҳозиргача аксарият қувватларнинг тўлақонли фаолият бошлашига ҳам эришилди.\nБугун Зарафшон шаҳар ҳокими Анвар Раджабов япониялик инвесторлар Тсутому Учияма, Даисуке Накамура билан учрашди. Ташрифдан кўзланган мақсад, Зарафшон шаҳрининг иқтисодий инвестицион ҳолати билан танишиш, Зарафшон шаҳрида IT академиясини ташкил этиш ҳамда маҳаллий тадбиркорлар билан ҳамкорлик алоқаларини ўрнатишдан иборат бўлди.\nҚабул жараёнида ҳам айни шу жиҳатлар хусусида атрофилича сўз юритилди. Зарафшон шаҳар ҳокими бугунги кунда ҳудуднинг инвестиция салоҳияти жуда юқори баҳоланиши, ҳудуд камёб ва қимматли хом ашё-ресурсларига бой эканини алоҳида таъкидлади.\nАгарда аниқ бир ташаббус илгари сурилса, унинг ҳаётга татбиқ этилиши учун маҳаллий ҳокимлик томонидан барча шарт-шароит яратиб берилиши билдирилди. Ўз навбатида меҳмонлар бундай илиқ муносабатдан мамнунлигини изҳор этди. Улар ҳам жиддий бизнес ҳамкорликка киришишдан манфаатдор эканини яшириб ўтирмади.\n-Мақсадимиз Ўзбекистон билан ҳам таълим соҳасига инвестиция киритиш ва ҳамкорлик қилиш. Боиси компаниямиз сифатли ва замонавий дастурлар яратишда узоқ йиллик тажрибага эга. Бугунги учрашув давомида ҳам бир қатор лойиҳалар билан танишдик. Зарафшон шаҳар ҳокими жаноб Анвар Раджабов ҳамроҳлигида шаҳарнинг диққатга сазовар жойларида бўлдик. Айниқса, Зарафшон тарихий музейи менда жуда катта таасурот қолдирди. Биз компаниямизнинг мамлакатингиздаги дастлабки фаолиятини айнан шу шаҳардан бошлаймиз. “ZARAFSHAN-UCHIYAMA SESTEM” маъсулияти чекланган жамияти хорижий корхонаси ташкил этилганлиги ҳамкорлигимизнинг мустаҳкам асосидир, -дейди Тсутому Учияма.\nУчрашув сўнгида IT академияси ташкил этиш, япониялик малакали педагог-ўқитувчиларни Зарафшон шаҳрига таклиф этиш бўйича меморандум имзоланди.\n👇👇👇 November 22, 2019


Александрияда туризмга бағишланган журнал чоп этилади. Янги нашр таъсисчилари орасида ўзбекистонлик таржимон ҳам бор – Jurnalist\nАлександрияда туризмга бағишланган журнал чоп этилади. Янги нашр таъсисчилари орасида ўзбекистонлик таржимон ҳам бор\nR S2021-06-07T19:11:42+05:007 Iyun, 2021|Умумий янгиликлар|\nМисрнинг Aлександрия шаҳрида араб ва инглиз тилларида чоп этилувчи халқаро туризмга бағишланган «Alexandria» номли журналга асос солинмоқда, дея хабар берди Мисрдаги Ўзбекистон элчихонаси. Бу ҳақда шанба куни Ўрта ер денгизи бўйидаги ушбу шаҳарда ўтказилган таъсисчилар йиғилишида эълон қилинган. https://dunyo.news/uz/list/477118\nТаъсисчилар сафида Ўзбекистонда чоп этилувчи «Inside Kashkadarya» журнали бош муҳаррири, таржимон Aсрор Aллаяров ҳам бор. Хабар берилишича, «Alexandria» журнали бир йилда тўрт маротаба, 120 саҳифадан чоп этилади. Кейинчалик унда ўзбек тилида ҳам материаллар бериб борилиши режалаштирилган. Ушбу янги журнал Мисрда жойлашган жаҳоннинг энг йирик кутубхоналаридан бири – Aлександрия кутубхонаси кўмагида нашр этилади.\nМаълумот учун, кутубхонада жаҳоннинг кўплаб нашрлари сақланади. Бугунги кунда улар орасида ўзбекистонда чоп этилувчи журнал ҳам ўрин олган.\n– Биз «Inside Kashkadarya» журналини жорий йил март ойидан буён қабул қиляпмиз, – дейди кутубхона халқаро алоқалар ва медиа бўлими бошлиғи Петер Пескалес. – Бизни ва ўқувчиларимизни қадим маданият бешикларидан бири бўлган ўлкангиз ҳақидаги қизиқарли тарихий-маданий мақолалар ҳайратлантиради. «Inside Kashkadarya» бизда сақланаётган миллионлаб дунё нашрлари орасида борлигидан хурсандмиз.


Ўртаер денгизида пластик чиқинди миқдори ошиб кетди (Видео) - Darakchi\nЎртаер денгизида пластик чиқинди миқдори ошиб кетди (Видео)\nДУНЁ 10.07.2019, 15:48\nЭкспертлар инсон кундалик ҳаётида пластик буюмлардан фойдаланишни камайтириш борасида қўшимча чоралар кўрилиши лозимлигини таъкидлашмоқда. Акс ҳолда 2050 йилга келиб, дунё океанидаги пластик чиқиндилар миқдори балиқлар сонидан ортиб кетади. Бу ҳақда Еuronews.com нашри хабар берди.\nҲар йили Ўртаер денгизи мамлакатлари 24 миллион тонна пластик чиқиндилар чиқаради. Уларнинг тўртдан бир қисми эса океанга тушади. Бу эса ҳар бир дақиқада Ўртаер денгизига 34 минг донадан ортиқ пластик бутилкалар ташланишига тенгдир. Ҳозирда ушбу денгизда 250 миллиардга яқин пластик буюмлар сузиб юрибди. Умумжаҳон ёввойи табиат фонди маълумотларига кўра, Барселона Ўртаер денгизи шаҳарлари орасида энг ифлосланган ҳудуд бўлиб ҳисобланади. Ёз ойларида пластик чиқиндилар миқдори уч маротабага ортиб кетади.\nБундан эса иқтисодиёти туризмга боғлиқ бўлган давлатлар ҳаммадан кўра кўпроқ азият чекмоқда. Умумжаҳон ёввойи табиат фонди ҳисоб-китобларига кўра, пластик чиқиндилар билан ифлосланиш туфайли Ўртаер денгизи давлатлари ҳар йили 640 миллион евро йўқотишмоқда. Олимлар пластик чиқиндилар нафақат атроф- муҳит балки инсонлар организми учун ҳам хавфли эканлигини таъкидлашмоқда. Пластик чиқиндилар қуёш нури таъсирида ўзидан зарарли моддалар ажратиб чиқаради. Улар эса турли йўллар билан инсон организмига тушмоқда.\nЖССТ коронавирус пандемиясига қарши курашишда Вьетнам тажрибасидан ўрнак олишга чақирди


Кун муаммоси: Коронавирус ҳақида шифокор нима дейди? Юқтирмаслик учун нима қилиш керак? — ekolog\nКун муаммоси: Коронавирус ҳақида шифокор нима дейди? Юқтирмаслик учун нима қилиш керак?\nХитойда пайдо бўлган ва тез суратларда қўшни давлатларга ҳам тарқалаётган коронавирус ҳаммани ваҳимага солиб қўйди. Сўнгги статистик маълумотларга кўра, ҳозирда бутун дунёда вирусдан зарарланганлар сони 6000 нафардан ошди. Ўзбекистонда бу вирус аниқланмаган бўлса-да, у ҳақдаги турли маълумотлар, хабарлар аллақачон тарқалиб улгурди.\nОгоҳлантириш қуролланиш билан баробар деганларидек, касаллик ҳақида барча зарурий маълумотларга эга бўлсак, унга қарши ишончли ҳимояга эга бўламиз. Вирус қандай юқади ва уни юқтириб олмаслик учун нима қилиш керак? Хабардор.уз шу каби саволлар билан шифокор-инфеционист Mуҳайё Aҳмедовага мурожаат қилди.\n• Коронавирус нима?\nКоронавирус вируслар гуруҳига кирувчи, ҳаво-томчи йўли орқали юқадиган, вирусли инфекциядир. У ўзида бир спиралли РНК макромолекулали геномга эга вирус тури ҳисобланади. Вируснинг ташқи томони оқсил мембрана билан қопланган бўлиб, юзасида корона, яъни тожга ўхшаш бўртишлар мавжуд бўлгани сабаб вирус коронавирус деб номланган.\n• Қандай юқади?\nВирус кўпинча ҳайвон (қуён, илон, кўршапалак)лар ва қушлар орқали юқади. Уларнинг гўштини яхши пишмаган ҳолатда истеъмол қилиш оқибатида вирус одамга юқади. Ҳайвон танасидан одам танасига тушган вирус ҳужайраларга кириб ўз шакли ва тузилишини ўзгартиради (мутасия) ва атипик пневмония (зотилжам)ни пайдо қилади.\nХитойда кузатилаётган пандемия мана шулар сабаб пайдо бўлган бўлиши мумкин, деб тахмин қилинмоқда. Шунингдек, вирус касал одам билан мулоқот қилиш вақтида, алиментар (маиший) йўл орқали ҳам юқади.\n• Касалликнинг давоси борми?\nВирус ўз вақтида аниқланса, унинг белгиларинигина баратаф этиш мумкин. Бу одамнинг умумий аҳволини енгиллаштиради ва мавжуд асоратларнинг олдини олади. Лекин бу вирусга қарши даво ҳали топилмаганлиги, вируснинг дори-дармонларга чидамлилиги юқори бўлгани сабабли касалликни тўлиқ йўқотишнинг имкони йўқ.\n• Коронавирус сабаб ўлимлар сони ортиб бораётганлигини қандай изоҳлайсиз?\nКоронавирус одам организмига тушгандан кейин тезда ривожланиб, юқори ва пастки нафас йўлларини зарарлайди: бронхит ва атипик зотилжамни қўзғатади. Қарабсизки, инсон кучли нафас қисиши сабаб ҳалок бўлади.\n• Вирусни юқтирмаслик учун…\nВирусни юқтириб олмаслик учун биринчи навбатда гигиена қоидаларига риоя қилиш керак. Кўчадан келганда, албатта, қўлни яхшилаб совунлаб ювиш зарур.\nХонани тез-тез шамоллатиб туриш, тўғри овқатланиб юриш, ҳимоя ниқобини тақиш зарур. Tанани чиниқтириш, иммунитетни мустаҳкамлаш, ўз вақтида дам олиш керак.\nНаргиза Утепова, Aхрор Ҳайруллаев тайёрлади\nTасвирчи: Aкмал Қудратов


ЖАҲОН АДАБИЁТИДА ЎЗБЕК АДАБИЁТИНИНГ ЎЗ ЎРНИ БОР - Ўзбекистон овози газетаси\nДИНИЙ ВА ДУНЁВИЙ ТАЪЛИМ ЙЎНАЛИШЛАРИНИ ЎЗИДА МУЖАССАМ ЭТГАН АКАДЕМИЯ\n«ҚАЧОНГАЧА ЎЗИМИЗГА ЎЗИМИЗ ГАПИРАМИЗ?»\nЖАҲОН АДАБИЁТИДА ЎЗБЕК АДАБИЁТИНИНГ ЎЗ ЎРНИ БОР\nБу халқаро анжуман иштирокчилари томонидан ҳам эътироф этилди\nПойтахтимизда 7-8 август кунлари ўтказилган «Ўзбек мумтоз ва замонавий адабиётини халқаро миқёсда ўрганиш ва тарғиб қилишнинг долзарб масалалари» мавзуидаги халқаро конференция миллатлараро адабий, маданий муносабатларни янада мустаҳкамлаш, ижодкорларнинг ўзаро фикр алмашиши, ижодий алоқалар ўрнатилишида янги босқични бошлаб берди.\nДунёда анжуманлар кўп. Ҳатто керагидан ҳам ортиқча. Лекин халқаро миқёсда адабиёт аҳлининг бир жойга жамулжам бўлиши, дийдорлашуви камдан-кам учрайдиган ноёб ҳодиса. Тўғриси, турли хил конференция, учрашув ва анжуманларда қатнашавериб, бир хил қолипдаги сценарийларни кўравериб, этимиз қотиб қолган.\nЛекин халқаро адабиёт анжуманига келаётган таниқли шоир ва ёзувчилар, ёш ижодкорлар чеҳрасидаги байрамона кайфиятни кўриб, юрак шодланади, кўнгил ороланади. Адиблар хиёбонида барпо этилган Ёзувчилар уюшмасининг янги биноси ижодкорлар билан гавжум. Шу топда мамлакатимиз Президентининг: «Бугун одамларимизнинг қонини тозалашимиз керак, бу маънавий тозариш жараёнида адабиётнинг ўрни беқиёс», деган гаплари ёдимга тушади.\nАнжуман қатнашчилари Алишер Навоий номидаги Тошкент давлат ўзбек тили ва адабиёти университети олдидаги зангор майсалар, анвойи чечакларга бурканган майдонга ўрнатилган буюк мутафаккир бобомизнинг салобатли ҳайкали пойига гулчамбарлар қўйиб, унинг порлоқ руҳига ҳурмат-эҳтиром бажо келтирдилар.\nШундан сўнг университет анжуманлар залида конференция иштирокчиларига Ўзбекистон адабиёти ва маданияти ҳақида ҳикоя қилувчи ролик намойиш этилди. Ёзувчилар уюшмаси раиси Сирожиддин Саййид йиғилганларни адабиёт байрами билан табриклаб, Олий Мажлис Сенати Раиси Ниғматилла Йўлдошевга сўз берди. У Ўзбекистон Республикаси Президенти Шавкат Мирзиёевнинг конференция қатнашчиларига йўллаган табригини ўқиб эшиттирди.\nЮНЕСКОнинг Ўзбекистондаги ваколатхонаси раҳбари Дендев Бадарч, Ўзбекистон Фанлар академияси президенти Беҳзод Йўлдошев, Озарбайжон Ёзувчилар бирлиги раиси Анор, Қозоғистон Ёзувчилар уюшмаси раиси Улуғбек Есдавлат, Алишер Навоий номидаги Тошкент давлат ўзбек тили ва адабиёти университети ректори Шуҳрат Сирожиддиновларнинг табрик сўзлари тингланди.\n— Бир қанча адабиётшуносларимиз томонидан анча йиллардан буён Алишер Навоийнинг ҳаёти ва ижоди бўйича илмий-тадқиқот ишлари олиб борилаяпти, — дейди Украинадаги АДЕФ нашриёт уйи директори Игорь Шпак. — Адабиёт дунёни бало-қазолардан асрайди, халқларни бир-бири билан бирлаштиради, инсон маънавиятини тозартиради. Ана шу маънода кўп йиллар давомида бир-бири билан ижодий ҳамкорлик қилиб келаётган ўзбек ва украин халқи вакиллари учун анжуман жуда катта байрамга айланди. Бу халқаро конференция азалдан давом этиб келаётган алоқаларимизни янада мустаҳкамлайди, деб ўйлайман. Тўйга тўёна сифатида Алишер Навоийнинг аслиятдан таржима қилинган «Фарҳод ва Ширин» достонини уч тилда — эски чиғатой ва ўзбек-украин тилларида чоп қилиб, олиб келдик.\nЯпониялик профессор Ҳисао Коматсу ўзбек тилида яхшигина гапирар экан. У анжуман таассуротлари ҳақида ўз фикрларини билдирди:\n— Мен Токио чет тиллар университетида фаолият кўрсатиш билан бирга, Марказий Осиё тадқиқотлар департаменти таркибида илмий изланишлар олиб бораман, — деди Ҳисао Коматсу. — Ўзбекистон номини жумлаи жаҳонга танитган, дунё тамаддунини тафаккур зиёсидан баҳраманд қилган улуғ мутафаккирлар юртида мана шундай анжуман ўтказилишига умид қилиб юргандим. Мана, орзуимга етдим, бундан жуда хурсандман. Эски дўстларни, қадрдонларни учратдим. Анжуманда «Ўзбек жадид адабиётида саёҳатнома» мавзуида маъруза қилдим. Мавзу кўпчиликда қизиқиш уйғотди. ХХ аср бошларида ёзилган бир қатор саёҳатномаларни япон тилига таржима қилганман.\nТатар жадидларидан Абдулазиз Иброҳим афанди 1907-1908 йилларда Тошкент, Самарқанд, Бухоро, Қўқон шаҳарларида бўлиб, ўзбек зиёлилари билан мулоқотда бўлади, Туркистон ўлкасининг сиёсий-ижтимоий муҳити билан танишиб, кўрган-кечирганлари асосида «Саёҳатнома» асарини ёзган. Япон халқининг ўзбек халқи тарихи, адабиёти, урф-одатлари ва турмуш тарзига қизиқишидан келиб чиқиб, ана шу асарни япон тилига таржима қилиб, ўқувчилар эътиборига ҳавола қилдим.\nКуннинг иккинчи ярмида адабиётшунос олимлар тўртта шўъбага бўлинган ҳолда иш олиб бордилар. «Алишер Навоийнинг форсий тилдаги луғатлари», «Ўзбек мумтоз адабиёти намуналарининг хорижда ўрганиш ва тарғиб этиш масалалари», «Ўзбек замонавий адабиёти намуналарининг хорижда ўрганиш ва тарғиб этиш масалалари», «Ўзбек адабиётини хорижий тилларга таржима қилиш ва таржима асарларни тарғиб қилиш масалалари», «Маҳмуд Қошғарийнинг «Девону луғотит турк» асарининг халқаро миқёсда ўрганилиши», «Бадиий таржима соҳаси мутахассислари тайёрлашдаги халқаро илғор тажрибалар», «Ўзбек замонавий адабиётининг халқаро миқёсда ўрганилиши» сингари бир қатор мавзуларда маърузалар тингланди, ўзаро фикр ва тажриба алмашинилди.\nШуни алоҳида таъкидлаш керакки, конференцияда 25 давлатдан ўзбек адабиётини яхши биладиган қирққа яқин таниқли олим ва адиблар, таржимонлар, ўзбек адабиёти намуналарини чоп қилган ноширлар ўз маърузалари билан қатнашди.\n— Мен 2009-2011 йилларда Тошкент давлат шарқшунослик институтида талабаларга туркий тиллар адабиёти фанидан дарс берганман, — деди Анқарадаги Ҳожи Байрам Вели университети профессори, Замонавий турк тиллари ва адабиётлари бўлими профессори, филология фанлари доктори Вели Саваш Йелок. — Кўп йиллардан буён ўзбекистонлик ижодкорлар билан ҳамкорлик қилиб келаман. 20 нафар турк ёзувчисининг ҳикояларини ўзбек тилига ўгирдим. Абдуҳамид Чўлпон, Абдулла Қодирий сингари улуғ сўз усталарининг, асарларини турк тилига таржима қилдим.\nЎзбекистон Қаҳрамони Эркин Воҳидов ижодида тил ва услуб мавзусида докторлик диссертациясини ёқладим. Унинг кўплаб шеър ва ғазалларини таржима қилганман. Ҳаммасини жамлаб, 760 бетлик китоб тайёрладим ва турк тилида чоп қилдирдим. Лекин устоз бу китобни кўрмай кетди, вафотларидан 2 ой ўтиб, уни оилаларига етказдим, жуда хурсанд бўлишди.\n— Ёзувчилар уюшмаси учун қурилган шарқона ва замонавий услубларни уйғунлаштирган муҳташам бинони кўриб, тўғриси, ҳайратга тушдим, — дейди германиялик тадқиқотчи олим Карл Райхл. — Жуда кўп мамлакатларда бўлганман, Европани кезиб чиққанман, лекин ижодкорларга Ўзбекистондагидай шароит яратиб берилганини кўрмаганман.\nАдиблар хиёбонида ўзбек адабиётининг буюк намояндаларига бағишлаб ўрнатилган ёдгорлик мажмуаларини, вилоятларда Ҳамид Олимжон ва Зулфия, Ибройим Юсупов, Эркин Воҳидов, Абдулла Орипов, Муҳаммад Юсуф ва бошқа ижодкорлар хотирасига ўрнатилган ҳайкалларни зиёрат қилиб, бу халқнинг ўз аждодларига нақадар беқиёс эҳтиромини юрак-юракдан ҳис қилдим. Демак, бу заминда минг йиллик анъаналар давом этаяпти ва бу — асрларга татигулик эзгуликнинг давомийлигидир.\nМен ўзбек халқ эртак ва афсоналари, достонлари, халқ оғзаки ижоди билан қизиқаман ва бу борада анча йилдан буён илмий-тадқиқот ишлари олиб бораяпман. Бир қатор достонларни немис тилига таржима қилганман. Ўзбек тилини яхши ўзлаштирганим учун ҳар бир сўз ва қочирим, маълум бир халққагина хос бўлган ибораларнинг маъносини немис китобхонига етказишга ҳаракат қилганман. Анжуманда «Қаҳрамоннинг қайтиши: Алпомиш, Арасту ва халқ достонлари» мавзуида маъруза қилдим.\n— Мен Ўзбекистонда бўлиб ўтаётган адабиёт байрамига таклиф этилганимдан хурсандман, — деди «Литературная газета»нинг «Песнь Хумо» лойиҳаси муаллифи Алексей Шавлов. — Бугунги анжуман адабиёт келажагини, демакки, миллат, халқ келажагини ўйлаб ташкил этилганини унинг мазмун-моҳияти кўрсатиб турибди. Алоҳида олинган бир мамлакатда дунё ҳамжамиятидан ажралган ҳолда бирор-бир оламшумул ютуққа эришиб бўлмаслигини ўтган давр сабоқларидан яхши биламиз. Адабиёт қачонки дунёга бўй кўрсатса, унинг ютуқ ва камчиликлари холис баҳоланса ёки эътироф этилса, ана шунда ўсиш бўлади.\nЎзбекистонлик ижодкорлар билан ҳамкорлигимиз мустаҳкамланаяпти, уларнинг асарларини рус тилига таржима қилиб, газетамиз саҳифаларида беришдан ташқари, китоб ҳолида чоп этишга тавсия қилаяпмиз. Ўзбекистонлик шоир ва ёзувчилар томонидан рус адиблари асарлари мунтазам равишда таржима қилиниб келинаётгани, ўйлайманки, бу борадаги ҳамкорлигимизни янада мустаҳкамлайди.\nДавлатимиз раҳбарининг 2018 йил 5 апрелдаги «Ўзбекистон Ёзувчилар уюшмаси фаолиятини янада такомиллаштириш чора-тадбирлари тўғрисида»ги қарорида адабиётимизни халқаро миқёсда тарғиб этиш мақсадида миллий адабиётимизнинг сара намуналарини танлаб таржима қилиш, унга хорижлик олим ва таржимонларни жалб қилиш масаласи ҳам қўйилган эди. Анжуман якунида ана шу масала юзасидан ижодий мулоқот ташкил этилди. Ўзбек адибларининг асарларини таржима ва нашр қилиш бўйича Озарбайжон, Тожикистон, Қозоғистон Ёзувчилар уюшмалари раислари билан ҳамкорлик меморандумлари имзоланди.\nАнжуманнинг иккинчи куни меҳмонлар дунё маданият ва маънавият марказларидан бири бўлган Самарқанд шаҳрида бўлиб, имом Бухорий, Соҳибқирон Амир Темур, Ҳазрати Хизр мақбаралари, Биринчи Президентимиз Ислом Каримов қабрини зиёрат қилишди. Регистон майдони, Мирзо Улуғбек расадхонаси, Шоҳи Зинда ансамбли ва Имом Мотуридий мақбараси сингари тарихий масканларда бўлишди.\nИкки кун мобайнида давом этган ушбу халқаро анжуман мамлакатимиз ўтмиш тарихи, қадим маданияти, маънавиятини, ижодкорларимизнинг бугунги бунёдкорлик ишларини, амалга оширилаётган ислоҳотларда ёшлар ташаббускорлигини ўзида мужассам қилган энг сара ва юксак савияли асарларини дунё миқёсида намоён этишга хизмат қилади.\nАнжуманнинг очилиш маросимида Ўзбекистон Республикаси Президентининг давлат маслаҳатчиси Хайриддин Султонов иштирок этди.


Швейцариялик дипломат ЕХҲТнинг Ўзбекистондаги лойиҳалари (...)\nШвейцариялик дипломат ЕХҲТнинг Ўзбекистондаги лойиҳалари координатори идорасини бошқаради\nКеча Ўзбекистоннинг Европада хавфсизлик ва ҳамкорлик ташкилотидаги (ЕХҲТ) доимий вакили, элчи Абат Файзуллаев швейцариялик дипломат Пьер фон Аркс билан онлайн-мулоқот ўтказди, деб хабар бермоқда “Дунё” АА мухбири.\nЎзбекистон доимий ваколатхонаси маълумотига кўра, Швециянинг ЕХҲТдаги раислиги Пьер фон Арксни ЕХҲТнинг мамлакатимиздаги лойиҳалари координатори идорасининг янги раҳбари этиб тайинлади. Дипломат янги вазифасини бажаришга жорий йил май ойида киришади.\nЎзбекистон элчиси Пьер фон Арксни юқори лавозимга тайинлангани билан табриклади, унинг барча билим ва тажрибаси мамлакатимизнинг ЕХҲТ билан ўзаро алоқаларини янада мустаҳкамлаш ва ривожлантиришга ҳисса қўшишига умид билдирди.\nЎз навбатида, Пьер фон Аркс сўнгги йилларда Ўзбекистоннинг ижтимоий-сиёсий ва социал-иқтисодий ҳаётида амалга оширилаётган ижобий ўзгаришларни, ЕХҲТ ва Ўзбекистон ўртасидаги изчил ривожланиб бораётган муносабатларни юқори баҳолади.\nУ ЕХҲТнинг Ўзбекистондаги лойиҳалари координатори идораси раҳбари сифатида мамлакат ҳаётига жорий этилаётган ислоҳотлар ва ўзгаришларни муваффақиятли амалга оширилишига ҳисса қўшишга тайёрлигини изҳор қилди.\nПьер фон Аркс ЕХҲТнинг Бишкекдаги Дастур бюросига раҳбарлик қилиб келаётган эди. 2006-2016 йилларда у Швейцариянинг ЕХҲТ ҳузуридаги миссиясида маслаҳатчи, сўнгра Доимий вакил ўринбосари лавозимларида ишлаган.


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Савр — ҳар қандай соҳада биринчи бўласиз\t15:42, 04 январь 2016\tЯнги йилда Саврларнинг ҳаёт тарзи жуда фаол тус олади. Уларнинг ҳар бир фаолиятида юқори даражадаги жўшқинлик ҳукмрон бўлади. Бекорчи ишлар вақтингизни ўғирламаслиги учун барча ўйлаган ишларингизда аниқ режа тузиб ҳаракат қилинг. Агар ўтган йили ниҳоясига етказишни истамаган ёки ниҳоялашга имкон етмаган ишларингиз бўлса, уларни омадли якунлашнинг вақти келди.\nСаврлар ҳаётида йилнинг баҳор фаслига келиб оилавий муносабатлар борасида бироз тушунмовчиликлар юзага келиши мумкин. Сизни оилага кам эътибор бераётганликда, фарзандларингизнинг ютуқлари ва уларнинг тарбиясига умуман аҳамият қаратмаётганликда айблашади. Оилада хотиржам муҳитни сақлаб қолиш учун вазиятни батафсил тушунтиришга ҳаракат қилинг. Шундай қилингки, яқинларингиз сизсиз ўзларини ёлғиз ҳис этишмасин. Ҳеч бўлмаганда кечки вақт улар учун вақт ажратинг. 2016 йил охирлари Саврлар учун эртакнамо тус олади. Сизни меҳр ва эътибор қуршаб олади. Айнан шу вақтга келиб нафақат иш, балки шахсий муносабатлар ҳам самарали тус олади. Ота-онангиз дала ҳовли қуриш, уй учун керакли ва фойдали бирор катта нарсага эга бўлишингизда ёрдам беришади. Юлдузлар кайфиятингизни бузиши мумкин бўлган турли гап-сўзларга эътибор бермасликни маслаҳат беришаяпти. Шахсий муносабатларда эса ҳатто энг яқин дўстингизга ҳам қулоқ солмаган маъқул. Барчасини юрагингиз буюрганидек қилинг. Карьера ва молия\nB\tГость\t18:33, 04 январь 2016 Boshqa burjlarnikiniyam yozvoring\tТўйдан кейинги муҳаббат ҳақида 10 афсона


Табарруклар ичра табаррук\nИгна билан қудуқ қазишдек машаққатга менгзалган, дунёдаги энг улуғ, энг азиз, ҳамиша ардоқли касб — ўқитувчилик экани исбот талаб этмайдиган ҳақиқат. Айнан шу касб соҳиблари туфайли ҳарф таниймиз, сўз битмоқни ўрганамиз, одамийлик сабоғини оламиз.\nДарҳақиқат, халқимиз устоз деган шарафли номни улуғлаб келаётган барча ўқитувчи ва мураббийлар олдида ҳамиша таъзимда. Негаки, инсон камолотида таълим-тарбиянинг ўрни ва аҳамияти нечоғлик беназир бўлса, шарафли ва машаққатли касб заҳматкашларининг фидокорона меҳнати ҳам ана шундай таъриф ва таҳсинга сиғмас буюк жасорат.\nПрезидентимизнинг 1 октябрь — Ўқитувчи ва мураббийлар куни муносабати билан барча педагог ва мураббийларга йўллаган байрам табригида ҳам «Бизнинг барча саъй-ҳаракатларимиз «Ўзбекистонда энг обрўли инсон муаллим бўлиши керак» деган ғояни амалга оширишга қаратилмоқда», дея бугунги таълим ислоҳотларининг асл моҳиятини бир сўз билан, аниқ-равшан ифодалаб бердилар.\nТошкент вилоятининг Олмалиқ шаҳридаги «Металлург» маданият саройида мазкур сана муносабати билан тантанали маросим ўтказилди. Президентимизнинг Ўзбекистон ўқитувчи ва мураббийларига байрам табриги Тошкент вилояти ҳокими вазифасини бажарувчи Рустам Холматов томонидан ўқиб эшиттирилди.\nШундан сўнг Юртбошимиз фармонига мувофиқ, Ватанимизнинг юксак орден ва медаллари билан тақдирланган вилоят вакиллари — ўқитувчи ва мураббийларга мукофотлар топширилди.\n— Азалдан аён ҳақиқат бу: шогирдларнинг ютуғи — устознинг ютуғидир, — дейди «Шуҳрат» медали соҳиби, Пискент туманидаги 40-умумий ўрта таълим мактабининг бошланғич синф ўқитувчиси Ирода Муллажонова. — Айни пайтда устоз муваффақияти юксак миқёсда эътироф этилиши шогирдларнинг ҳам муваффақиятидир. Шу сабаб бугун икки карра шодман. Йиллар давомида юзлаб болаларнинг жажжи қўлларидан тутиб, уларга ўқишни, ёзишни ўргатдим. Кези келганда ҳаёт сабоқларидан дарс ўтдим. Шукрки, бугун шогирдларимнинг барчаси ҳаётда ўз ўрнига эга. Қай бир ташкилот эшигини қоқмай, албатта, бир ўқувчим, «устоз келинг, нима хизмат» дея ёнимга келади. Бундан чексиз фахрланаман. Бу ютуғимни йиллар мобайнида ўз устимда ишлаганим, ҳар бир бола билан тиллаша олганим меваси, деб биламан.\nШогирдининг камолини кўрса, чеккан заҳматларини унутадиган, тоғдек қадди, қадрини ўқувчисининг заррадек ютуғига алмашишга ҳозир, унинг учун бор меҳри, умри, соғлиғини сарфлашга тайёр бошқа қандай касб эгаси бор ахир?! Шу боис ҳам устозларни ҳурмат қиламиз. Шу сабаб ардоқлаймиз, суямиз, эъзозлаймиз.\nМаросимда алоҳида меҳнат ютуқлари, юксак ватанпарварлик намунасини кўрсатиб келаётган 20 нафар ўқитувчи ва мураббий вилоят ҳокимлигининг фахрий ёрлиғи ва эсдалик совғалари билан тақдирланди. Уларнинг ҳар бирига замонавий ноутбук тақдим этилди.


Amazon асосчисининг собиқ рафиқаси АҚШнинг энг бой аёлига айланди | Qalampir.uz\nAmazon асосчисининг собиқ рафиқаси АҚШнинг энг бой аёлига айланди\nОлам\t11 Июль 2020 23:04 7895\nAmazon акциялари ўтган ҳафтада 10 фоизга ошгач, унинг бош директори ва дунёнинг энг бой одами Жефф Безоснинг сарвати 16,2 млрд долларга ошиб, 188,2 млрд долларга етди. Унинг собиқ рафиқаси Маккензи Безос шу вақт оралиғида 62,3 млрд доллар бойлик билан Американинг энг бой аёлига айланди. Бу ҳақда “Forbes” хабар берди.\n2019 йил июль ойида ниҳоясига етган дунёдаги энг қиммат ажримдан кейин Маккензи Безос эрига тегишли компания акцияларининг 25 фоизига эга бўлганди. Бу акциялар ўшанда 36 млрд долларга тенг бўлган. Ўтган вақт давомида Amazon акциялари нархи тезликда кўтарилиши сабабли унинг бойлиги қарийб икки бараварга кўпайди. Безос АҚШнинг энг бадавлат аёллари рейтингида Walmart супермаркетлар тармоғи асосчисининг набираси Элис Уолтоннинг етакчилигини тортиб олди.\nҲозирда дунёда фақатгина L'Oreal асосчисининг набираси Франсуаза Бетанкур-Майер бойлиги Маккензи Безосникидан кўпроқ бўлиб турибди. Унинг бойлиги 64 млрд доллар деб баҳоланади. Аммо Amazon раҳбарининг собиқ рафиқаси тез орада уни ҳам қувиб ўтиши мумкин. Негаки мутахассислар Amazon акциялари яна ўсишини башорат қиляпти.\nҚайд этиш керакки, дунёдаги энг бой одамнинг бойлиги илк бор 180 млрд доллардан ошди.\n24 Январь 21:32 46768\n25 Январь 09:19 36192\n24 Январь 13:55 35716\n24 Январь 14:11 31133\n25 Январь 17:54 22626


“Термамизни мундиалга олиб чиқиш учун эркаклар футболида ҳам ўйнардим” — “Сўғдиёна W” жамоаси ҳужумчиси Диёра Хабибуллаева билан интервью / CHAMPIONAT.asia\n20:35Тухель: “Челси” кейинги мавсум барча титуллар учун курашади” 4 20:29Эртага Ўзбекистон Суперкубоги олдидан матбуот анжумани бўлиб ўтади. Унда кимлар иштирок этиши маълум 7 20:20“Барселона” “Севилья”нинг мемига жавоб қайтарди 7 20:04Olamsport: UFC кутилмаганда юлдузлар билан шартномани бекор қилди, "Менимча, яхши инсонман" ва бошқа хабарлар 0 20:00“Реал” форварди сафдан чиқди 2 19:50Назорат ўйини. Ватсадзенинг хет-триги “Қизилқум”га ғалаба келтирди 1 19:35“Навбаҳор” янги футболчиларини кенг оммага таништирди 29 19:30“Барселона”нинг асосий ҳимоячиси яна жароҳат олди 6 19:20Март охиригача МЮ дарвозасини Хендерсон қўриқлайди, Де Хеа эса ... 1 19:02Coca Cola Суперлига. 2-тур учрашувларининг бошланиш вақтлари 6 18:47Карикатура: 27 йиллик ҳомийликдан сўнг Pirelli "Интер"дан кетмоқда 1 18:40Янги либослар тақдимотини ўтказишни қачон ўрганамиз?! 20 18:23Анчелотти: "Ришарлисон Европанинг энг яхши форвардларидан бири бўлишга қодир" 0 18:06“Ливерпуль”нинг эски юлдузи татуировкачига айланди 7 18:00"Монако" "Бавария" дарвозабонини ижарага олмоқчи 0\n“Термамизни мундиалга олиб чиқиш учун эркаклар футболида ҳам ўйнардим” — “Сўғдиёна W” жамоаси ҳужумчиси Диёра Хабибуллаева билан интервью\nТеглар : Диёра ХабибуллаеваСўғдиёна W\nФутбол ҳақида гапирганимизда кўз олдимизга асосан, эркаклар футболи келади.\nСир эмаски, бу спорт турининг миллионлар ўйини бўлишига ҳам айнан эркаклар футболи сабаб: Пеле, Марадона, Роналду, Месси… Ва биз биладиганимиз, бироқ кам эслайдиганимиз болалар, аёллар футболи ҳам ўз мухлисларига эга. Уларнинг ҳам ўз мухлислари, мутахассислари бор. Ўзбекистонда ҳам аёллар футболи ривожланиб бормоқда. Биз “Сўғдиёна W” жамоасининг етакчиларидан бири Диёра Хабибуллаева билан футболга кириб келиши, орзу ва мақсадлари ҳақида суҳбатлашдик.\n— Футболга кириб келишингиз ҳақида айтиб берсангиз...\n— Футболга ёшлигимдан қизиққанман. Дастлаб, ўғил болалар билан мактабда, кўчада тўп тепар эдик. Футболга бўлган қизиқишимни кўрган дадам бувим билан маслаҳатлашиб 2016 йилда “Металлург W” жамоасига олиб борганлар. Ўша жамоанинг кўригидан ўтиб, Шерали Бобоқулов қўл остида ўйнай бошлаганман.\n— Футболчи бўлганингиз сабаб атрофдагилар турли гап-сўзлар қилишганми? Буларга қандай муносабатдасиз?\n— Атрофда яхши гаплар ҳам бўлди, ёмон гаплар ҳам бўлди. Лекин, ҳозирги кунда мен эришган ютуқларимни кўриб маҳалладош қизлар, сингилларим менга ҳавас қилишмоқда, улар ҳам футболчи бўлишни исташмоқда.\n— Футболчилик фаолиятингизда “Бўлди, бошқа бу спорт тури билан шуғулланмайман” дейдиган даражада қийинчилик бўлганми?\n— Қийинчиликлар ҳамма спорт турида бўлади. Ўзимдан келиб чиқиб айтадиган бўлсам, жуда ҳам катта қийинчилик бўлмаган. Борган вақтимда ёш бўлганман. Жамоада энг кичкинаси ўзим эдим. Лекин “Бўлди, футболни ташлайман” дейдиган даражада қийинчилик бўлмаган. Шундай бўлиб, ҳозирги даражамга етганман ва бундан кейин ҳам тўхтаб қолмай, шу йўлда давом этаман.\n— Турмушга чиқсангиз, футболни ташлаб кетасизми?\n— Турмушга чиққанимдан сўнг? Агар фикримни турмуш ўртоғим ҳам маъқуллайдиган бўлса, футбол ўйнашда давом этардим.\n— “Сўғдиёна W” жамоасида бир неча йиллардан буён тўпурар бўляпсиз, яхши ўйинлар намойиш этяпсиз. Бу ўйинингиздан кейин бошқа жамоалардан ҳам таклифлар бўлаётган бўлса керак?\n— Жуда кўп жамоалардан таклифлар бўлган, ҳозирги кунда ҳам бор. Лекин, “Сўғдиёна W”нинг ички муҳити, мураббийлар штаби ва ўзи умуман барча нарса мени қониқтиргани учун кетиш ҳақида ўйлаб кўрмадим.\n— Жамоадан кетиш ҳақида ўйлаб кўрдингизми? Кўпроқ нима сизни қолишга ундайди?\n— Ҳали жамоадан кетиш ҳақида ўйлаб кўрганим йўқ. Жамоамиз билан биргаликда олдимизга катта мақсадлар қўйганмиз. Ўзбекистон чемпионатида чемпион бўлиш, Ўзбекистон кубоги, Суперкубоги соҳиби бўлишни истаймиз. Ва айнан шу жамоа билан бирга ОЧЛда ўйнашни истайман. Барча мақсадларга эришиб бўлганимдан сўнг менга хориж клубидан таклиф бўлса, ўша таклифни ўйлаб кўрган бўлардим.\n— Ўзбекистоннинг аёллар футболидаги гранд жамоаларидан, дейлик, “Севинч”дан таклиф тушса, лекин маошингизни ҳозирги жамоангиздан ҳам камроқ берамиз дейишса, қандай жавоб берардингиз?\n— Менга “Севинч” жамоасидан аввал ҳам таклифлар бўлган. “Севинч”ни ҳурмат қилган ҳолда айтаман, ўзимнинг жамоамда барча нарса мени қониқтиргани учун айтаман, ёш жамоа бўлсак-да олдимизга қўйган мақсадларимиз юқорилиги учун ўз жамоамда тўп суришни хоҳлайман.\n— Қачондир ўзбек қизлари ҳам Европа жамоаларида ўйнашига ишонасизми? Балки, бу сиз бўларсиз...\n— Ҳа, мен ишонаман, бошқа қизлар ҳам хориж клубларида ўйнашади. Балки, мен ҳам ўйнарман...\n— Эркаклар футболидаги Ўзбекистон миллий терма жамоаси Жаҳон чемпионатларига чиқолмаётганини кўриб, имкон бўлса, ўзингиз шу жамоада майдонга тушишни истаган вақтлар бўлганми?\n— Албатта, ўйнаган бўлар эдим!\n— Ўзбекистон аёллар терма жамоаси ҳам қачондир мусобақаларда қатнашадими, нима деб ўйлайсиз?\n— Насиб қилса, қатнашади.\n— Сиз 3 йилдан буён йилнинг энг яхши аёл футболчиси бўлиш учун даъвогарлар рўйхатига киряпсиз-у, лекин бу соврин сизга насиб қилмаяпти? Бу сизни ранжитадими?\n— Йўқ, совринни олмаганим учун хафа бўлмайман. Бундан кейин ўз устимда янада кўпроқ ишлашга ҳаракат қиламан. Насиб қилса, албатта, совринни қўлга киритаман.\n— Аёллар футболидан кумирингиз ким?\n— Бразилия терма жамоаси сардори Мартага ўхшаб ўйнашни хоҳлардим.\n— А, эркаклар футболидан-чи?\n— Эркаклар футболидан эса, албатта, Криштиану Роналду.\n— Агар олтин балиқ тутиб олсангиз, ундан ўзбек футболи учун қандай ишни амалга оширишни сўраган бўлардингиз?\n— Агар олтин балиқ тутиб олганимда, энг аввало, ўзбек футболи янада юксалишини, терма жамоамиз Жаҳон чемпионатига чиқишини ҳамда кейинги тилагим аёллар футболига эркаклар футболи каби эътибор бўлишини сўрардим.\nБразилия терма жамоаси собиқ ўйинчиси: "Роналду ҳеч қачон Пеле, Марадона ва Мессининг даражасига чиқа олмайди" 71\n"Насаф" етакчиларидан бири жамоадан кетди 33\n25 янв 14:06:39\nШу гапингни мтж уйинчиларию Абоамовга укитиш кере уялсин мтж дагилар\n25 янв 13:27:08\nХа энди эркаклар эплай олмагандан кейин айтибдида\n25 янв 13:02:50\nJaxon chenpionatiga chiqishimizni uchun qizlarning yuragi yonyabdi qoyil\n25 янв 12:42:59\nШармандалиииик. Бу гапни эшитган эркак футболчилар қўлига рўмолча олиб йиғлаш кк.\n25 янв 14:55:28\nBizga oltin Baliq Xam Yordam berolmaydi biz tepadagi poraxurlar oltin baliqni xam sotvoladi uagagaga bu gaplardan Mtj dagi tekinxurlar uyaliwsa bulardi\n25 янв 14:20:04\nSharmandani hidi kevotti!!!\n25 янв 14:11:07\nHa erkak erkak erkak\n25 янв 12:28:52\nSHU GAPINGGA FAQAT QOYIL.\n25 янв 16:28:20\nBizni JCH ga chiqishimizni o'zimizni futbol oqsoqollari xohlamaydi, singlim, buni xalq tushundi allaqachon Olimpiada JCH lar bi, uchun lishney rosxod yaxshisi Real Barsa deb yuraveraylik FutbolTV ni ko'rib\n25 янв 14:49:30\nBazi Ayollardayam uyat qomapdi\n25 янв 13:28:04\nSogdiana logotip ciroyliyakan\n25 янв 13:01:21\nФутболисты покинули чат)))\n25 янв 18:21:55\n33 million kishi ko'z zinosi qilishini xohlasangiz o'ynayvering.\n25 янв 14:59:28\nBu yerda savol noto'g'ri berilgan, yo'q deb javob berishi kerak edimi? O'zi aytmayaptiku, savolga javob bergan, Albatta hanma JCh ga chiqishni hohlaydi.\n25 янв 12:58:17\nТурмушга ўртогиз рози бўлмаши табиий хол, синим


Ижтимоий фикр: Ўзбекистонликлар мамлакат ҳаётини барқарор деб ҳисоблайди\n01 декабр 2020, Тошкент вақти: 14:28\n“Итжимоий фикр” жамоатчилик фикрини ўрганиш маркази ўтказган ижтимоий сўров натижаларига кўра, ўзбекистонликларнинг 92 фоизи мамлакат ҳаётини барқарор деб ҳисоблайди.\nИжтимоий сўров натижалари ҳақида ЎзА ахборот агентлиги хабар берди. Хабарга кўра, сўровномада иштирок этганларнинг 80 фоизини 30 ёшгача бўлган ёшлар ташкил этган.\nФуқароларнинг ҳуқуқ ва сиёсатга бўлган қизиқишини аниқлаш мақсадида ўтказилган мазкур ижтимоий сўровда қатнашганларнинг аксари, яъни 80 фоиздан ортиғи, Ўзбекистон ички сиёсати ҳақида ахобортга эга эканини айтишган.\nШунингдек, респондентларнинг 97 фоиздан кўпроғи оммавий ахборот воситалари улар учун мамлакат сиёсий ҳаёти ҳақидаги асосий ахборот манбаи эканини билдирган.\nСўровномада қатнашганларнинг 90 фоиздан кўпроғи эса Ўзбекистондаги ижтимоий ва сиёсий барқарорлик, жамиятдаги миллий ва фуқаролар тотувлигини юксак баҳолашини кўрсатган.


Президент Тошкентда амалга ошириладиган янги ижтимоий лойиҳалар билан танишди – Газета.uz\nЖорий йилда Тошкентда қарийб 700 та лифтни таъмирлаш, 100 та болалар майдончаларини қуриш, шунингдек, болалар боғчалари, мактаблар, шифохоналар ва маданият марказларини барпо этиш режалаштирилмоқда. Шавкат Мирзиёев янги лойиҳалар билан танишди.\n22 феврал 2020, 13:23 Жамият\n21 февраль куни Шавкат Мирзиёев жорий йил Тошкентда амалга ошириладиган қурилиш ва ижтимоий лойиҳалар билан танишди, дея хабар қилди давлат раҳбари матбуот хизмати.\nБектемир туманининг «Мажнунтол», «Бектемир», «Олтин топган», «Бинокор» маҳаллалари, Ҳусайн Бойқаро, Зироат кўчалари бўйлаб умумий узунлиги қарийб 18 минг погон метр янги ичимлик суви қувурлари ўрнатилиши мўлжалланган. Бунинг натижасида 6,8 мингдан ортиқ аҳоли марказлашган ичимлик суви билан таъминланади, пойтахт бўйлаб марказлашган ичимлик суви билан таъминланганлик даражаси 100 фоизга етказилади.\nШунингдек, кўп қаватли уйларга тутуш ҳудудларни ободонлаштириш давомида 100 та болалар майдончаларини қуриш, 2 та янги автотураргоҳ барпо қилиш, йўлакларнинг 100 000 метр куб қисмини бетон қопламаси билан таъмирлаш, 10 минг погон метр ирригация тизимини таъмирлаш режалаштирилган. Бунинг учун маҳаллий бюджетдан 20,8 миллиард сўм ажратилиши белгиланган.\nТошкент шаҳри кўчаларини ёритиш тизимини ривожлантириш ва автохўжалик техникаларини янгилаш дастурлари амалга оширилади. Умумий ҳисобда 1,047 минг квадрат метр йўллар таъмирланади.\nЖорий йилда Бектемир, Олмазор, Шайхонтоҳур, Яшнобод туманларида янги мактабгача таълим муассасалари қуриш кўзда тутилган. Шунингдек, Бектемир ва Яшнобод туманларида мактаб, Сергели туманида кўп тармоқли шифохона, Чилонзор ва Яшнобод туманларида оилавий поликлиника, Сергели ва Олмазор туманларида янги маданият марказлари қурилиши белгиланган.\nДавлат раҳбари лойиҳаларнинг самарадорлиги ва ижтимоий аҳамиятига алоҳида эътибор қаратди. Уларнинг белгиланган муддатларда амалга оширилишини таъминлаш бўйича кўрсатмалар берди.


«Барселона» ўртоқлик ўйинида «Наполи»дан устун келди\nМайамидаги «Хард Рок» ўйингоҳида «Барселона» ва «Наполи» ўртасидаги ўртоқлик баҳсида 2:1 ҳисобида каталонияликлар ғалаба қозонди.\nЎйиндаги учала голни ҳам «Барселона» футболчилари киритишди. 18-дақиқада яримҳимоячи Серхио Бускетс ҳисобни очган бўлса, 42-дақиқада ҳимоячи Самюель Умтити автогол муаллифига айланди. Ҳал қилувчи гол 79-дақиқада яримҳимоячи Иван Ракитич томонидан урилди.\nБу ўйин «Наполи» учун мавсумлар оралиғидаги 5-ўртоқлик ўйинидир. Карло Анчелотти жамоаси уларнинг 2тасида ғалаба қозонишган бўлса, яна 2та ўйинда мағлубиятга учрашган, 1 ўйин дуранг билан якунланган. «Барселона» эса ҳозирча 4та ўйин ўтказди. Уларнинг учтасида ғалабага эришиб, 1тасида мағлуб бўлди.


ЎзА - Орол денгизида акула бўлганми?\n21.01.2018 15:59 Чоп этиш версияси\nОрол денгизига туристларни саёҳатга олиб чиқиш билан шуғулланувчи нукуслик тадбиркор Тазабай Ўтеулиев наҳанг балиқнинг тишини топганини маълум қилди. Бу ҳақда Қорақалпоғистон ахборот агентлиги хабар бермоқда.\n– Биз бу икки дона акула тишини Ақтумсиқда, яъни Устюрт платосининг Орол денгизига тушадиган жойида топдик, – дейди Т.Ўтеулиев. – Мутахассислардан сўрасам, наҳангнинг тиши эканини ва бу тишлар миллион йилларга тегишли эканини айтишди.\nОрол денгизида наҳанг балиқлар бўлганми, деган савол кўпчиликни қизиқтирса керак.\nМўйноқ туманидаги Ўлкашунослик музейида Орол денгизи соҳилидан, Устюртдан топилган наҳанг балиқларнинг шундай тишлари кўргазмага қўйилган. Хорижлик ва маҳаллий сайёҳлар қизиқиб сўрашади: Орол денгизида чиндан ҳам наҳанг балиқ бўлганми?\nОрол денгизи тўлиб тошган пайтларда балиқчилик билан шуғулланган мўйноқчи нуроний Алмас Тобашев бундай дейди: «Мен 40 йил Оролда балиқ овладим, балиқнинг ҳар хилини кўрдим. Денгиз тортилган йиллари уларнинг қандай қилиб ўлганларини кўрдим, лекин наҳанг балиқни кўрмадим. Мўйноқдаги музейда қўйилган наҳанг балиқларнинг тишлари қадимда Каспий билан Орол бир бўлиб турган пайтлардаги тиш бўлиши мумкин».\nНаҳанг тишлари Устюрт устида ҳам топилган.\nНукуслик Аяп Исмайлов бу ҳақда шундай дейди: «Устюртда 25 йилча ишладим. Шақпақти (Устюртдаги газ кони)да қадимги Тетис океанидан қолган водий бор. Ўша ерда наҳангнинг кўп тишларини топгандик. Яна бир йили германиялик талабалар билан Орол денгизи соҳилига саёҳат қилдик. Улар Орол соҳилидан наҳанг балиқнинг тишларини, жағларини топишганди. Демак, Оролда наҳанг балиқлар бўлган. Бироқ қайси даврга тегишли эканини олимлар билиши мумкин».\nИлмий манбалар қадимда Каспий денгизи билан Орол денгизи бир бўлганлигини, Устюрт, Қорақум, Қизилқум сингари чўллар Тетис океанининг туби бўлганлигини тасдиқлайди.\nУстюртда, Қизилқумда чиғаноқларнинг кўп учраши бунинг яққол далилидир.\nВикипедия маълумотига кўра, Тетис океани деярли миллиард йил мавжуд бўлган( эрамиздан аввалги 850 миллионинчи йилдан 5 миллионинчи йилгача).\nУстюрт, Қорақум, Қизилқум сингари чўллар бўлса бундан 20-30 миллион йил илгари пайдо бўлган.\nУстюрт Кайнозой эраси ўрталари қолдиғи бўлиб (21 миллион йил олдин пайдо бўлган), икки материкнинг тўқнашувидан юқорига чиқиб қолган.\nДемак, Устюртда топилган наҳанг балиқларнинг тишлари 20 миллион йиллик тарихга эга.


Нарзулло Обломуродов сурхондарёлик сайловчилар билан учрашди - EFFECT.UZ\n. 16:42 | 29.09.2021\nСурхондарё вилояти Термиз шаҳридаги Қўғирчоқ театри биносида Ўзбекистон Республикаси Президентлигига Ўзбекистон Экологик партиясидан кўрсатилган номзод Нарзулло Обломуродовнинг Сурхондарё вилояти сайловчилари билан учрашуви бўлиб ўтди.\nУчрашувда вилоят фаоллари, ёшлар ва партиянинг вилоят кенгаши аъзолари, депутатлар ҳамда ОАВ вакиллари иштирок этди.\nДастлаб, Ўзбекистон Республикаси Президентлигига Ўзбекистон Экологик партиясидан кўрсатилган номзоднинг Сурхондарё вилояти бўйича ишончли вакили Иброҳим Ёқубов иштирокчиларга номзоднинг таржимаи ҳоли ҳақида маълумот берди.\nСўнг Нарзулло Обломуродов йиғилганларни ўз сайловолди дастури билан таништирди. Номзод ўз нутқида сайловолди дастурида белгиланган устувор вазифа ва мақсадларга атрофлича тўхталиб ўтди.\nСайловолди дастурда мамлакатнинг ривожланиши ва эртанги куни билан боғлиқ бўлган муҳим ташаббуслар илгари сурилаётгани, биринчи навбатда экологик ҳолатни яхшилаш, халқимизнинг ҳаёт даражаси ва сифатини ошириш ҳамда ижтимоий муаммоларни ҳал этиш учун янги имкониятлардан фойдаланиш йўллари таклиф қилинаётган.\nШунингдек, мамлакатимизда экологик хавфсизликни таъминлаш, юзага келаётган экологик муаммоларни изчиллик билан ҳал этиш ва иқтисодий тараққиётни таъминлашда жамиятнинг барча кучларини бирлаштиришга қаратилган устувор йўналишлардан иборат таклиф ҳамда ғоялари хусусида сўз юритди.\nМаърузачи тақидлагандек, Экологик партия яшил тараққиёт ҳамда яшил иқтисодиётга ўтишни жадаллаштириш тарафдори. Партия келажакда яшил иқтисодиёт тараққий топган, қайта тикланувчи энергия ҳамда ресурс тежамкор технологиялар жорий этилган замонавий рақобатбардош иқтисодиётни барпо этишни асосий мақсад қилган.\nСурхондарёда қайта тикланувчи энергиядан фойдаланиш учун катта салоҳият мавжуд. Йилнинг қарийб 300 куни қуёшли бўлади. Табиатнинг бу воҳада қуёш энергиясидан оқилона фойдаланиш, муқобил энергияни ривожлантириш ҳудудда энергия самарадорлигини янада ошириш ҳақида ҳам учрашувда гапириб ўтилди.\nУчрашувда номзод ўз сайловолди дастурида белгиланган устувор вазифа ва мақсадларни кенг таҳлил этиб, янги сиёсий куч сифатида майдонга чиққан партиянинг халқчил саъй-ҳаракатларини йиғилганларга тушунтирди.\nНомзод аҳолиси асосан қишлоқларда яшайдиган ушбу вилоятликлар учун дастурдаги қишлоқ хўжалигида “ақлли” технологияларни амалиётга тадбиқ этишнинг аҳамияти ҳақида ҳам атрофлича сўзлаб берди.\nСурхондарё вилоятининг айрим туманларида долзарб бўлган тоза ичимлик суви билан аҳолини таъминлаш масаласи ҳам муҳокама қилинди. Бу муаммо ечимига сайловолди дастурида кенг ўрин берилганлиги айтиб ўтилди.\nЭкопартия ташқи сиёсатда халқаро ҳамкорликни ривожлантириш, трансчегаравий муҳофазага қилиналадиган ҳудудларни барпо этиш ва минтақанинг экологик барқарорлигини таъминлаш, бундан ташқари, минтақавий савдо-иқтисодиётни мустаҳкамлаш бугунги куннинг асосий вазифаларидан бири ҳисобланади, -деди Н.Обломуродов. Айниқса қўшни давлатлар билан чегарадош бўлган Сурхондарё вилоятининг ўзига хос сиёсий ва жўғрофий имкониятларини санаб ўтди.\nУчрашув давомида номзоднинг сайловолди дастури бўйича муносабатлар билдирилди. Иштирокчиларни қизиқтирган саволларга номзод ва унинг ишончли вакили батафсил жавоб беришди. Сўзга чиққанлар эса вилоятнинг экологик муаммолари ва уларнинг номзод дастури билан узвий боғлиқлиги ҳақида тўхталдилар.\nУчрашув доирасида сайловчиларнинг барча саволларига батафсил жавоб берилди.\nСўзга чиққанлар Экологик партиясидан Ўзбекистон Президентлигига номзод Нарзулло Обломуродовнинг илгари сураётган сайловолди дастурини қўллаб-қувватлашди. Чунки дастурда илгари сурилаётган “Яшил сиёсат”, “Яшил иқтисодиёт” ва “Яшил ривожланиш” ғоялари ҳозирги кунда юртимизда ривожланишни кескин ошириш йўлида халқимиз кутаётган сиёсатни мазмун-маҳиятини ўз ичига олган.\n“Бугунги глобал экологик муаммолар шароитида “яшил тараққиёт” энг тўғри йўл деб ўйлайман, деди Термиз давлат университети талабаси, «Ёшлар парламенти» аъзоси Ихтиёр Бахрамов. Ўзбекистон аҳолисининг асосий қисмини ёшлар ташкил қиладигани ва сайловчиларнинг аксарият қисми ҳам ёшлар эканлигини таъқидлаб, тенгдошларини «яшил тараққиёт» учун овоз беришга чорлади.\nЎзбекистон Экологик партияси она табиатни бор бойликлари ва табиийлигича асраш ҳар бир юртимиз фуқаросининг бурчи эканлигини эслатиб ўтади хамда мамлакатимизнинг барча фуқароларини сайловларда фаол иштирок этишга чақиради.\nTeglar:Нарзулло Обломуродов, Сурхондарё, Экологик партия


Рим папаси Мисрдаги масжидда ўлдирилган мусулмонлар хотирасини ёдга олди\n28 январ 2021, Тошкент вақти: 00:22\nМисрдаги масжидда портлашдан сўнг олинган сурат.\nРим папаси Френсис 26 ноябрь куни Ватиканда ўтказилган навбатдаги анъанавий якшанба ибодатида диндорларни Мисрдаги масжидда ўлдирилганлар ҳақига дуо қилишга чақирди.\n-Жума куни Мисрнинг Синай ороли шимолидаги масжидда содир этилган қатлиом бизни қаттиқ қайғуга солди. Мен кўплаб қурбонлар, яраланаганлар ва жабрланганлар ҳақига ибодат қилишда давом этмоқдаман. Худо бизни бундай фожеалардан асрасин ҳамда тинчилик, уйғунлик йўлида курашаётганларни ўз паноҳида сақласин. Ҳужум қилинган пайтда бу одамлар ибодат қилаётган эдилар, шунинг учун, келинглар уларнинг ҳаққига дуо қилайлик, -деди Рим папаси.\n24 ноябрь-жума куни Мисрнинг Синай ярим оролидаги Бир ал Абд шаҳарчасидаги масжидга жума ибодати пайтида қилинган ҳужум оқибатида 305 одам ҳалок бўлди, юздан ортиқ одам яраланди.\nҲужум учун масъулиятни ҳозирча ҳеч бир гуруҳ зиммасига олгани йўқ. Мисрда уч кунлик мотам эълон қилинди.\nМиср армияси Синай ярим оролидаги масжидга кечаги ҳужум ортидан аксилтеррор амалиётини бошлади. Хабарларга қараганда, Эр-Рисан қишлоғидаги амалиёт пайти 30 жанггари ўлдирилган


Турклар Олмос Отамбоев заҳарланганини расман тасдиқлади\n16 апрел 2021, Тошкент вақти: 07:11\nТуркиялик шифокорлар Қирғизистон бош вазири Олмос Отамбоев заҳарланганини расман тасдиқлади.\nБош вазир май ойида ўз хонасида сув ичиб, бетоб бўлиб қолгани ва кейинчалик уни заҳарлашга уриниш бўлгани эълон қилинган эди.\nБош вазирнинг заҳарланганини қирғизистонлик шифокорлар ҳам расман тасдиқлаган. Бироқ улар заҳар турини аниқлай олмаган эди.\nТуркия шифокорларининг хулосасида ҳам О.Отамбоевга қандай заҳар қўлланилгани ошкор қилинмади.


Дарахтларни кесишнинг қонунга мувофиқлигини онлайн реестрдан аниқлаш мумкин – Газета.uz\nДарахтларни кесишнинг қонунга мувофиқлигини онлайн реестрдан аниқлаш мумкин\nЭкология қўмитаси уч ой ичида дарахтларни кесишга рухсат бериш реестрини ишга тушириши лозим, унинг ёрдамида дарахт кесувчиларининг фаолияти қонунийлигини онлайн режимда текшириш мумкин бўлади.\nLotinchada 27 апрель 2018, 20:29 Жамият\nИюль охиригача Ўзбекистонда дарахт кесишга берилган рухсатномалар реестр ишга туширилиши лозим. Бу ҳақда чоршанба куни Экология ва атроф-муҳитни муҳофаза қилиш давлат қўмитаси раиси Баҳром Қўчқоров журналистлар билан мулоқотда маълум қилди.\nДарахтларни ноқонуний кесиш Тошкент ва мамлакатнинг бошқа шаҳарлари аҳолиси учун энг оғриқли муаммолардан бири. Фуқаролар мунтазам равишда дарахтларнинг кесилиши, бирор объект қурилиши учун ҳудудлар тозалаш билан шуғулланувчи коммунал хизматлар фаолияти қонунийлиги тўғрисида маълумотларнинг йўқлигидан шикоят қилади.\nЙил бошидан жисмоний шахслардан дарахтларнинг ноқонуний кесилиши тўғрисида қарийб 580 мурожаат келиб тушган. Жами бўлиб 2000 дан ортиқ ҳуқуқбузарликлар аниқланиб, ўсимлик дунёсига 1 млрд сўмдан ортиқ жарималар белгиланди.\nЭкология қўмитасининг расмий сайтида рухсатномалар реестрини юритиш Вазирлар Маҳкамасининг 2014 йилдаги қароридаёқ кўзда тутилган эди.\nБаҳром Қўчқоров қўмита тизимида ахборот-коммуникация технологияларини жорий этишда муаммолар мавжудлигини тан олди.\n«Мазкур муаммони ҳал этиш учун АКТни жорий этиш бўйича марказ ташкил этилди. Ҳозирда сайт ва дарахтларни кесишга рухсатномалар жойлаштириладиган тизимни яратиш устида ишлаяпмиз. Ҳозир буларнинг барчаси ҳокимият орқали ўтмоқда, улар дарахт кесишга рухсатнома беради. Одамлар дарахтларни кесиш қонуний ёки ноқонуний эканини билиш учун бизга мурожаат этишади», — деди у.\n«Келгусида биз ушбу тизим орқали мониторинг натижасида ҳавони меъёрдан ортиқ ифлослантираётган корхоналар номини эълон қиламиз. Халқ ҳавони ким ифлослантираётганини билсин», — дея таъкидлади Экология қўмитаси раҳбари.\nБаҳром Қўчқоров дарахт кесишга рухсатнома олиш жараёни ҳақида ҳам сўзлаб берди. «Инспекциямиз (Биоинспекция) жойларда хулоса беради, ҳокимият эса рухсатномани расмийлаштиради. Инспектор дарахт диаметрини ўлчайди, унинг ҳолатини баҳолайди ва шундан кейингина ҳар бир дарахт учун рухсатнома беради. 10 та дарахт кесишга рухсат сўрашганида 5 та дарахтга ижозат берган вақтларимиз бўлган», — дея тушунтирди у.


Ўзбекистонда Рамазон ҳайити байрам қилинмоқда - BBC O'zbek\nЎзбекистонда Рамазон ҳайити байрам қилинмоқда\n18 июл куни эрталаб Ўзбекистондаги жомеъ масжидларида Рамазон ҳайити намозлари ўқилган.\nҲар йили кузатилганидек, Рамазон Ҳайити кунини белгилаш бўйича Ўзбекистон президентининг қарори эълон қилинган.\nБу қарорда диний байрам Ўзбекистон Мусулмонлари диний идорасининг қарорини эътиборга олиб белгилангани айтилган.\nЎзбекистон муфтияти Рамазон ҳайитининг биринчи куни 18 июлга тўғри келишини айтган.\nДунёнинг аксар мусулмон мамлакатларида Рамазон ҳайити ибодатлари 17 июл куни адо этилди.\nХусусан, Ўзбекистоннинг қўшнилари Қозоғистон, Қирғизистон, Тожикистон ва Афғонистонда байрам жума куни бошланди.\nЎзбекистонда диний байрам кунлари бошқа қўшни мамлакатлардагидан фарқ қилиши билан боғлиқ Би-би-си саволига жавоб берар экан, Улуғбек номидаги Астрономия институти директори ўринбосари Собит Илёсов Ўзбекистон Мусулмонлар идораси Астрономия институти тавсияларига таянишини айтди.\nЖумладан, бу йил янги ой туғилиши 16 июлга тўғри келган.\nБироқ янги ой туғилган сониялар дунёнинг кўплаб мамлакатларида тонгги қуёш чиққандан кейинги соатларга тўғри келган.\nМусулмонлар янги ойни кўриб рўза тутишлари ва янги ойни кўриб рўзани тўхтатишлари ҳақидаги ҳадисга риоя қилар эканлар, оддий кўз билан янги ойни фақат 17 июл куни кўриш мумкин бўлди.\nШунингдек, бу йил Ўзбекистон Мусулмонлари диний идораси ҳам нега Ўзбекистондаги Рамазон ҳайити куни қўшни мамлакатларидан фарқ қилганига изоҳ берган.\nДиний идора матбуот хизмати мақоласида шундай дейилган:\n"Рамазон ҳилолини ҳамма кўриши жуда кам бўладиган ҳолат. Ҳаво булутли ё чанг бўлганидан ҳеч ким рамазон ҳилолини кўрмаса, муфтий шаъбонни ўттиз кунга тўлдирилишини ва кейинги кун рамазон рўзаси бошланишини эълон қилади. Яъни, бу ҳолда рамазон рўзаси бошланишини фақат муфтий эълон қилади."\n"Ибодат масалаларида эҳтиёт бўлиш керак. Фалон юртда бугун ҳайит экан, деб оғизни очиб юбориш мумкин эмас. Зеро, рамазон рўзасининг бошланиши ҳам, тугаши ҳам муфтий эълон қилиши билан аниқ бўлади."\nУламоларнинг бу масаладаги иттифоқи шуки, ҳокимнинг ҳукми ёки бошлиқнинг қарори ихтилофли масалаларда ихтилофни тўхтатади. Агар бир мусулмон юртда янги ой чиқишини аниқлашга масъул идора: олий маҳкама ёки фатво ҳайъати ёки диний ишлар бошқармаси ёки бошқаси рўза тутиш ёки рўзани очиш бўйича қарор чиқарса, ўша юрт мусулмонлари бунга итоат қилишлари, бўйсунишлари керак. Чунки бу яхшилик йўлидаги итоатдир. Гарчи бу бошқа юртда тасдиқланган ишга хилоф бўлса ҳам. Чунки бу ҳукм “Ҳар бир юрт аҳли ўзлари янги ойни кўрадилар”, деган қарашга асосланган бўлади”, дейилади мақолада.\nРамазон ойи 29 ми ёки 30 кундан иборат?


Пойтахт аптекаларида 30 дан ортиқ дори-дармонларни нархидан қиммат сотиш ҳолати аниқланди | Қозоғистон янгиликлари: Сўнгги хабарлар «Kazakh TV» каналида | Kazakh TV\nМониторинг гуруҳлари мутахассислари томонидан пойтахт дорихоналарини текшириш давомида нархларни оширишга оид 30 дан ортиқ ҳолат аниқланди. Нур-Султон шаҳар товарлар ва хизматлар сифати назорати бўлими бошлиғи Асия Молдиманова маълум қилишича, қоидабузарликлар 9 июлдан 3 августгача қайд этилган.\n«Сотилаётган кўплаб дорилар Қозоғистонда рўйҳатга олинмаганлиги маълум бўлди. Бундай ҳолларда Маъмурий ҳуқуқбузарлик тўғрисида кодекс 426-моддаси 3-бандига биноан протокол тузилади ва материал ихтисослаштирилган туманлараро иқтисодий судга юборилади», дея изоҳ берди Асия Молдиманова.\nБундан ташқари, Асия Молдиманованинг сўзларига кўра, огоҳлантирилганидан сўнг ҳам пойтахтнинг учта дорихонасида нархлар такрор қимматлашиш ҳолати юз берган. Мутахассис айтишича, мониторинг гуруҳлари фаолияти давомида шаҳарда 4 та дори-дармонлар ва тиббий буюмларни ноқонуний сотиш 4 ҳолатлари аниқланган.\n«Қозоғистон Республикаси Қонунига биноан тиббий ниқоблар давлат реестрида рўйхатдан ўтказилади. Сифат белгисига эга бўлиши керак. Тиббий воситаларни сотиш учун ҳар бир хусусий тадбиркорнинг рухсатномаси бўлиши керак. Уларни озиқ-овқат дўконларида сотиш мумкин эмас», дея қўшимча қилди Асия Молдиманова.


Бош сахифа > Фаолият > Маданий-маърифий ва спорт ишлари\n13.05.2022. Жорий йилнинг 14 май куни Ўзбекистон касаба уюшмалари Федерациясининг Жисмоний тарбия ва спорт-соғломлаштириш ишлари бошқармаси томонидан Федерация тасарруфидаги “Яккасарой спорт ...\n07.05.2022. Андижон вилоятида 9 май - Хотира ва кадрлаш куни умумхалк байрами муносабати билан Ўзбекистон касаба уюшмалари Федерациясининг Андижон вилоят Кенгаши ходимлари мехнат фахрийлари ...\nКасаба уюшмалари томонидан меҳнаткашлар ҳордиғи мазмунли ташкил этилмоқда\n07.05.2022. Ўзбекистон Республикаси Президентининг 2021 йил 20 декабрдаги “2022 йилда расмий саналарни нишонлаш даврида қўшимча ишланмайдиган кунларни белгилаш ва дам олиш кунларини кўчириш ...\nИнсон қадри улуғ, хотира-муқаддас\n06.05.2022. Ўзбекистон таълим ва фан ходимлари касаба уюшмасининг Наманган шаҳар бўлинмаси Кенгаши томонидан 9 май – Хотира ва қадрлаш куни муносабати билан Наманган шаҳридаги “Висол” тантаналар ...\nСаёҳатлар мазмунли ўтди\n06.05.2022. 9 май – Хотира ва қадрлаш куни муносабати билан Ўзбекистон касаба уюшмалари Федерацияси, унинг ҳудудий кенгашлари ҳамда тармоқ касаба уюшмалари Республика Кенгашлари томонидан кекса авлод ...\nКекса авлод вакиллари ҳамиша ардоқда\n29.04.2022. Мамлакатимизда Президентимиз ташаббуслари билан уруш ва меҳнат фахрийлари, бой ҳаётий тажрибага эга инсонлар, кекса авлод вакиллари, ногиронлиги бор инсонларни қадрлаш, уларга эъзоз ...\n21.04.2022. Жорий йилнинг 20 апрель куни Ўзбекистон касаба уюшмалари Федерациясининг “Ёшларга оид сиёсатини амалга ошириш юзасидан чора-тадбирлар дастури”га асосан Федерациянинг Навоий вилояти ...


Беш йил аввал коронавирусдан огоҳлантирган Билл Гейтс янада хавфлироқ офатни башорат қилди - Terabayt.Uz\nБеш йил аввал коронавирусдан огоҳлантирган Билл Гейтс янада хавфлироқ офатни башорат қилди\nҲозирги кунда коронавирус пандемияси инсоният учун энг катта муаммолардан бири бўлиб турибди. Microsoft корпорацияси асосчиси Билл Гейтс эса инсониятни ҳали ундан ҳам даҳшатли фалокат кутаётганини айтди.\nЎҚИНГ: Билл Гейтс: «Коронавирусга қарши бир доза вакцина камлик қилади»\nТадбиркорнинг таъкидлашича, Ер атмосферасининг ифлосланиши ҳам инсоният учун коронавирус каби ҳалокатли бўлиши мумкин. Миллиардер ўзининг блогида ёзишича, иқлимий фалокат шу яқин ўн йилликлардаёқ содир бўлади.\nMicrosoft муассисининг фикрига кўра, бир неча ўн йилларда экология билан боғлиқ глобал таназзул сайёрани қамраб олади. Ўлим ҳолатлари кўпаяди, иқтисодий қийинчиликлар юзага келади. «Коронавирус пандемияси қанчалик даҳшатли бўлса, иқлим ўзгариши ундан ҳам баттар бўлиши мумкин», дейди у.\nЎҚИНГ: Билл Гейтс: «Коронавирус вакцинаси самарасиз бўлиши мумкин»\nГейтснинг таклифига кўра, фалокатнинг олдини олиш учун атмосферага парник газларининг чиқарилишини кескин камайтириш керак. Зеро, дунё бўйлаб экологиянинг ёмонлашуви ортидан юзага келадиган кишилар ўлими кўпайиши ва иқтисоддаги муаммолар COVID-19 пандемиясидан кўра узоқроқ давом этади.\n«2100 йилларга бориб, иқлим ўзгаришлари коронавирусдан кўра беш карра кўпроқ ўлимга сабаб бўлади», – дейилади тадбиркор блогида.\nЭслатиб ўтамиз, 2017 йилда Билл Гейтс дунёни биотеррор хавфи кутаётганини айтган эди. Коронавирус пандемиясидан эса у беш йил аввал огоҳлантирган, аммо бунга ҳеч ким жиддий эътибор қаратмаган экан. Айримлар уни коронавирусга қарши вакцина баҳонасида инсониятни чиплаштирмоқчи, деб ҳисоблашади. Бу шунчки конспирология, лекин Билл Гейтс ҳали коронавирус пандемияси бошланмасиданоқ озиқ-овқат ғамлаб қўйган экан!\nЎҚИНГ: Билл Гейтс илк электрокарини сотиб олди – Tesla’никидан тўрт баравар қиммат! (+видео)\n#Microsoft #Билл Гейтс #вируслар


«Ўзбекнаво»: Ҳазиллари меъёрдан ошиб кетгани учун «Миллион»нинг лицензияси олиб қўйилган эди. Улар ўз айбини тушуниб етди » Ўзбекистон янгиликлари – Zamin.uz\n«Миллион» қизиқчилар жамоаси лицензияси 2014 йил сентябрида тўхтатилган эди. 2016 йил сентябрида эса жамоа «Ўзбекнаво»дан лицензиясини қайтариб олгани маълум бўлди ва улар янги концерт дастурини тақдим этди.\nЖурналист Феруз Муҳаммад «Ўзбекнаво» эстрада бирлашмасининг махсус рухсатнома (лицензия) берувчи ташкилий бошқармаси бошлиғи Одилжон Абдуқаҳҳоров билан суҳбатлашиб, «Миллион»нинг лицензияси ўшанда нега олиб қўйилганига аниқлик киритди.\n«‘Миллион’ қизиқчилар жамоасининг лицензияси уч йилча аввал олиб қўйилгани, яқинда эса қайтариб берилганидан кўпчилик хабардор бўлса керак. Аския, ҳазил-мутойибанинг ўзига яраша қонун-қоидалари бор. Уларнинг ҳазилларида меъёрдан ошиб кетган ҳолатлар бўлгани учун, жамоа лицензиядан маҳрум этилган эди», — дейди Одилжон Абдуқаҳҳоров.\n«Орадан салкам уч йил ўтиб, улар ўз айбини тушуниб етди. Яқинда уларнинг лицензияси қайтарилди, жамоа ўзининг навбатдаги концертини тақдим этди. Бу галги концертда ҳазиллар миллий менталитетимиздан келиб чиққан ҳолда саҳналаштирилди. Томошабинлар бу ҳазилларни, саҳна кўринишларини яхши кутиб олди, деб ўйлайман», — дея қўшимча қилди «Ўзбекнаво» вакили.\nТеглар: киритди билан нега бирлашмасининг миллий бор\n12:25 / 09-11-2016


Жиззахда камида 6 чақалоқни сотган тиббиёт ходими қамалди\nХабарларга кўра, ота-онаси рад қилиган чақалоқлар сотилган.\nЖиззахда вилоятида камида 12 шифокор қамоққа ҳукм қилинди. Вилоят ва Пахтакор тумани туғруқхоналарида ишлаган врач ва ҳамширалар чақлоқларни сотганликда айбдор, деб топилган. Озодлик манбалари ҳукм ўтган ойда чиққанини айтмоқда. Расмийлар бу хусусда тафсилотларни очиқламаётир. Лекин Озодликка маълум бўлишича, узоқ йиллик қамоқ жазоларига ҳукм қилинган тиббиёт ходимлари бир неча йил давомида камида олти нафар чақалоқни сотганликда айбдор, деб топилган.\nЖиззахдаги Озодлик манбаларининг айтишича, шифокорлар устидан суд ҳукми ўтган ойда чиққан. Жиззахдан WhatsApp орқали келган хабарда вилоят туғруқхонасида ишлаган 12 шифокор, жумладан врач ва ҳамширалар “чақалоқ сотганликда айбдор, деб топилган ва кўп йиллик қамоқ жазосига тортилди”, дейилади.\nЛекин Ўзбекистон ҳуқуқ тартибот идораларидаги Озодлик манбасининг айтишича, бу иш билан судга тортилган шифокорлар сони бундан кўпроқ бўлган. Манбамиз, судланганларга айнан неча йилдан қамоқ берилганини аниқлаштира олмаслигини билдирди.\nОзодликка маълум бўлишича, мазкур иш бўийча нафақат Жиззах вилояти туғруқхонаси ходимлари, балки вилоятнинг Пахтакор тумани туғруқхонасида ишлаган врач ҳам тортилган.\nМаълум бўлишича, судланувчилар устидан жиноят иши ўтган йилнинг октябрида очилган. Ўшанда, аввал вилоят туғруқхонасининг ҳамшираси ота-онаси томонидан рад қилинган чақалоқни 1 миллион сўм эвазига ёш оилага бериб юборганлик гумони билан ҳибсга олинган.\nТергов давомида, ҳамшира айбини бўйнига олган ва бу ишда бошқа тиббиёт ходимлари ҳам иштирок этгани тўғрисида кўрсатма берган. Шундан кейин ҳибсга олинган врач ва ҳамшираларнинг аксарига Ўзбекистон жиноят кодексининг 135-моддаси (Одам свдоси) бўйича айблов қўйилган.\nТасдиқламаган хабарларга кўра, терговчилар шифокорларни чақалоқлар органларини трансплантация учун сотганликда ҳам гумон қилган. Лекин мазкур айблов суд тергови давомида тасдиғини топганми, йўқми ноаниқ қолмоқда.\nОзодликка маълум бўлишича, судланувчилар бир неча йил давомида камида олти чақалоқни сотганликда айбдор, деб топилган.\nЎзбекистонда шифокорлар чақалоқ сотганлика айбланиб, қамалиши аввал ҳам кузатилган. Ўтган йилнинг февралида Самарқанд вилоятида ҳам чақалоқ сотганликда айбланган икки шифокор беш йилданга озодликдан маҳрум этилган эди.\nБу шифокорлар ота-онаси рад қилган чақалоқларни 1.500 АҚШ долларига сотишга уринаётган пайтда қўлга олингани хабар қилинган эди.\n2011 йилда Тошкентдаги туғруқхоналарда ишлаган шифокор ва ҳамширалардан иборат 12 кишилик жиноий гуруҳ судланган ва улардан 6 нафари узоқ муддатларга қамоққа ҳукм қилинган эди.\nБу жиноий гуруҳнинг 70та гўдакни сотгани ва болалардан 4 нафари хорижга сотилгани исботлангани расман хабар қилинган эди. Бу жиноий гуруҳ ҳам чақалоқларни 3.000 АҚШ долларигача нархда пуллагани аниқланган эди.\nЎтган ҳафта эса, “Адолат кўзгуси” газетаси Сирдарёда фоҳишалик билан шуғулланган аёллар, танафурушлик фаолияти давомида орттирган икки чақалоғини сотганликда айбланиб, 4,5 йилданга қамоққа ҳукм қилинганини хабар қилди.


Мақолада шоирлар томонидан “Шарқ марвариди” дея таърифланган Самарқанд кўҳна тарихга эга эканлиги ҳақида ёзилади. Буюк Амир Темур бошқаруви даврида шаҳар илм-фан ва маданият марказига айлангани ҳолда шитоб билан ривожлангани япон ўқувчиларининг эътиборига ҳавола қилинган.\n“Афросиёб шаҳарчасидан унча узоқ бўлмаган масофада Самарқанднинг ажиб ва бетакрор меъморий ёдгорликларидан бири — Шоҳи Зинда мажмуаси жойлашган, — деб ёзади муаллиф. — Унда мовий рангда товланиб турадиган мақбаралар кетма-кет жойлашган. Шоҳи Зинда кўҳна Самарқанднинг гўзаллиги ва маҳобати билан кишини ҳайратга соладиган меъморий ёдгорлигидир”.\nМазкур рукндаги бошқа мақолалар: « Болаларга аталган томошалар\tБоқий қадриятлар эъзози »


Жалолиддин Машарипов янги клуби учун тиббий кўрикдан муваффақиятли ўтди - Zamin.uz\nСўнгги кунларда "Пахтакор" вингери Жалолиддин Машариповга оид хабарлар кўпчиликнинг диққатини тортмоқда. Маълум бўлишича, Машарипов 27 декабрь куни Дубайда янги клубига ўтиш олдидан тиббий кўрикдан ўтган. Душанба куни эса тиббий текширув натижалари ижобий чиққан ва маълумотлар хоразмлик ўйинчининг бўлажак жамоасига юборилган.\nЎзбекистоннинг 2020 йилдаги энг яхши футболчисининг янги клуби Саудия Арабистонининг "Ал Насср" жамоаси бўлади. Маълум бўлишича, тиббий текширувдан муваффақиятли ўтган Жалолиддин риёдликлар билан 3+0.5 кўринишида шартнома имзолайди. Яъни, унинг келишуви 2023 йилнинг 31 декабрь куни ниҳоясига етади. Клубда эса ўзаро келишувни автоматик тарзда яна ярим мавсумга узайтириш имконияти бўлади. Шунда вингеримиз "Ал Насср" таркибида 2023-2024 йилги мавсумни тўлиқ тугатиб қўйиши мумкин бўлади.\nТомонлар ўзаро шахсий шартнома борасида келишувга эришиб бўлишган, фақатгина клублар айрим бандларни келишиб олишса бўлди. Трансфер 99 фоизга амалга ошиб улгурди, фақат сўнгги қадамлар ва расман эълон қилиш қолган.\nМаълумот учун, айни пайтда Саудия Арабистони Про лигасида 10та тур ортда қолган. "Ал Насср" ортда қолган 10 ўйинда 2та ғалаба, 2та дуранг ва 6та мағлубият қайд этган ҳолда турнир жадвалида 15-поғонада бормоқда. Клуб қониқарсиз натижалар сабаб 28 декабрь санасида португалиялик мураббий Руи Виториани истеъфога чиқарган. Айни пайтда риёдликларни вақтинча ёшлар жамоаси устози Ален Хорват бошқариб турибди.\nЭслатиб ўтамиз, Жалолиддин Машарипов якунланган мавсум "Пахтакор" сафида Суперлигада 23та ўйинда иштирок этган ва 6та гол уриб, 14та голли пас берган.\nЖалолиддин Машарипов Ал Насср “Замин” янгиликларини “Facebook”да кузатиб боринг\nЯнгиликлар » Спорт » Жалолиддин Машарипов янги клуби учун тиббий кўрикдан муваффақиятли ўтди


toshkent.uz Toshkent.Uz - Қатағон Қурбонлари Хотираси Музейи\nМаълумки, тарих музейлари халқ хотирасининг ифодаси ҳисобланади. 1999 йили Ўзбекистон Республикаси Президенти И. А. Каримов ташаббуси билан мамлакатимизда қатағон қурбонлари хотирасини абадийлаштириш ва “Шаҳидлар хотираси” ёдгорлик мажмуасини барпо этишга қарор қилинди ва бу борада улкан ишлар амалга оширилди. Жумладан, Миллий мустақиллик, Ватан равнақи, юрт озодлиги учун жонини фидо қилган эл ўғлонларининг қутлуғ хотирасига пойтахтда муаззам хиёбон барпо этилди. Президентимиз ташаббуси ва раҳнамолигида бунёд этилган ва 2002 йил 1 августда – қатағон қурбонларини ёд этиш кунида очилган “қатағон қурбонлари хотираси” музейи қурувчилар, меъморлар ва тарихчи олимларнинг улкан меҳнати маҳсули бўлди. Халқимизнинг миллий қадр-қиммати тикланишига, ўзлигини қайтадан намоён этишга истиқлол йўл очди ва биз она Ватанимиз ва халқимиз тарихи билан фахрланиш, Ўтган аждодларимизнинг қутлуғ хотирасини эъзозлашдек юксак инсоний-маънавий имкониятларга эга бўлдик. Мажмуа қай тарзда дунёга келганлиги ва музей айнан шу жойга мўлжалланганлиги тўғрисида “Шаҳидлар хотираси” хайрия жамғармаси раиси Наим Каримовнинг келтирган манбаларидан қуйидагилар аён бўлади: Бугун кўркам зиёратгоҳ барпо этилган жойлар XX асрнинг қарийб 80-йилларига қадар Тошкентнинг энг пастқам, хилват гўшаси бўлган. Бу ердаги бирдан-бир иншоот “Алвасти кўприк” деб номланган. Худди шу ернинг 20-йиллар адоғидан бошлаб мустабид давлатга қатағон ўрнида хизмат қилгани ҳам тасодифий эмас. Мутахассисларнинг берган маълумотларига кўра, 20-40-йиллар орасида бу ерда учта қатлгоҳ бўлган. Уларнинг бири – телевизион миноранинг Ишчилар шаҳарчаси томон тушган “оёғи” атрофида, иккинчиси зиёратгоҳнинг юқори тарафида, ниҳоят, учинчиси “Абразив” заводининг ўрнида бўлган. Шу тарзда Юнусобод қарийб ярим аср мобайнида халқимиз тарихидаги энг даҳшатли воқеаларнинг тилсиз гувоҳига айланган.\nМузейда истиқлол йилларида маънавий қадриятларимизни тиклаш бЎйича олиб борилган ката ва муҳим ишлар алоҳида экспозицияларда акс этган. Бу экспозицияларнинг жойлашиши ва уларни кўз қорачиғидай сақлашда қандай технологиялардан фойдаланилаётгани жуда муҳимдир.\nШаҳид кетган аждодларимиз хотирасига бағишланган, ғоят қисқа муддатда қад ростлаган ёдгорлик мажмуи ва музейи айнан шу жойда – кўп-кўп тарихий воқеаларга гувоҳ бўлган қадимий Бўзсув соҳилида бежиз барпо этилгани йўқ.\nМузейга кираверишда мамлакатимиз Президенти И. А. Каримовнинг “Мустабид тузум даврида миллион-миллион бегуноҳ инсонларнинг умри хазон бўлганини, қанча-қанча оилалар хонавайрон бўлиб, қанча-қанча гўдаклар етим қолганини тарих, бугунги ва келажак авлод ҳеч қачон унутмайди” деган сўзлари ёзилган.\n130 йил давом этган мустамлакачилик йилларида Ватан ва халқ озодлиги йўлида қурбон бЎлган аждодларимизнинг порлоқ хотираси ана шу ёдгорликда ўз абадиятини топди.\nШу тарихий кундан бир йил аввал Ўзбекистон Республикаси Президентининг мустамлакачилик даврида миллий истиқлол ва тараққиёт йўлидаги интилишлари учун ноҳақ айбланиб, турли жазо ва тазйиқларга маҳкум этилган ватандошларимиз хотирасини абадийлаштириш юзасидан Амалий ишлар олиб бориш учун Жамоатчилик комиссияси тузилган эди. 1999 йил 22 июль куни эса Ўзбекистон Республикаси Вазирлар Маҳкамасининг қатағон қурбонлари хотирасини абадийлаштириш тўғрисидаги қарори қабул қилиниб ва унда Юнусобод туманидаги Бўзсув қирғоғида Мустамлакачилик даври қурбонлари ёдгорлик мажмуини барпо этиш ҳамда “Шаҳидлар хотираси” хайрия жамғармаси тузиш лозимлиги қайд этилган эди.\nҚатағонларни хотирлаш ва эъзозлаш, халқ озодлиги йўлида қурбон бўлган аждодларимизнинг порлоқ хотирасини тиклаш мақсадида 2002 йил 31 август куни Ўзбекистон Республикаси Президенти И. А. Каримов ташаббуси билан “қатағон қурбонлари хотираси” музейи очилди.\nМузейнинг ташқи кўриниши: “Қатағон қурбонлари хотираси” музейи “Шаҳидлар хотираси” майдонининг марказида жойлашган бўлиб, майдонга янада кўрк ва файз бағишлаб турибди.\nМузейнинг томи вазифасини ўтовчи “Кўк гумбаз” “Уста” бирлашмаси томонидан ишланган. Бино атрофидаги 28 та устун Қўқонлик уста Абдуғани Каримов ва унинг шогирдлари томонидан “ёғоч ўймакорлиги” усулида ишланган. Бино тўрт эшикдан иборат. Булардан бири Қўқон усталари, бири Самарқанд усталари, иккитаси тошкентлик усталар томонидан “ёғоч ўймакорлиги” усулида жуда катта дид билан ишланган.\nҲозирги кунда музей ичига тошкентлик усталар томонидан ясалган эшик орқали кирилади.\nМузейнинг ички кўриниши: Музей зали ёруғ ва шинам. Зал марказида “Изтироб ҳайкали” ўрнатилган. Унда фарзандини кутаётган ота-она, ўз ёрини соғинган аёл, ота меҳрига тўймаган бола тасвирланган. Деворларга музейни бўлимларга ажратувчи, мавзуларга оид, ўша даврларга хос лавҳа – суратлар осилган.\nМузей 7 бўлимдан иборат. 1. XIX аср ўрталари ва охирлари. 2. 20-йиллардаги қатағон. 3. “қулоқ”лаштириш даври. 4. 30-йиллардаги қатағон. 5. 40-50-йиллардаги қатағон. 6. 80-йиллардаги қатағон. 7. Мустақиллик йилларида қатағонларни хотирлаш ва эъзозлаш.\nҲар бир бўлимда шу даврга оид ҳужжатлар, маҳфий қоғозлар, расмлар, давр лавҳалари ва экспонатлар бор.\nМиллатимиз фахру ифтихори бўлган Абдулла Қодирий, Абдурауф Фитрат, Абдулҳамид Чўлпон сингари юзлаб улуғ зотларнинг ҳам шу ерда қатл этилганлиги яқингача кўпчиликка маълум эмас эди. Барчамизнинг тақдиримизга дахлдор бўлган тарихий адолатни тиклаш, халқимиз ва миллатимизнинг яқин ўтмишдаги ҳали-ҳануз сир бўлиб келаётган ёпиқ саҳифаларини тўла очиб бериш, шу тарихдан сабоқ чиқариб, бугунги ва келажак ҳаётимизга онгли қарашни манна шу ёдгорлик ҳамда музей ўргатиши шубҳасиз. Зеро, музейларни ташкил қилишдан мақсадимиз ҳам шу жамият ва яшаб турган инсонларнинг ўз ватани тарихига бефарқ қолмасликлари, айниқса ёшларнинг ўзларидан катта аждодлари ҳаёти ва тутган йўлларини яхши билиш, уларнинг хотирасини абадийлаштириш, Ватан озодлиги, тинчлиги, фаровон ҳаёти учун улардек мардларча, фидокорона меҳнат қилишлари сари илҳомлантиришдир. Ўзлигини англаган ҳар бир фуқаро шу юртнинг келажаги, фарзандлар камоли ва яхши турмуши учун бор куч-қувватини сафарбар қилади.\nБиз юқорида мустақиллик даврида қуриб, ишга туширилган Термиздаги ва пойтахт Тошкент шаҳридаги ғоят катта аҳамиятга эга бЎлган музейлар фаолияти ҳақида фикр юритдик. Бу музейлар халқимиз ҳаётида, айниқса ёшлар маънавий дунёқарашини шакллантириш, уларда аждодларига нисбатан меҳр, ифтихор туйғуларини такомиллаштиришда муҳим вазифаларни амалга оширади. Маданий-маърифий ғояларни кенг халқ оммаси Ўртасида тарқатиш, тарғиб қилиш ва жаҳонга кўз-кўз қила туриб, аждодларига муносиб тарзда ҳаёт кечиришлари, меҳнат қилишлари ва буюк ишларни амалга ошириш сари илҳом бахш этади. Музейлардан олинган таассурот, билимлар кишига эстетик ҳамда маънавий завқ бағишлайди.\nПечать 19 Август 2009 Ўқилди: 2619


Маҳалла институти: такомиллаштириш йўлида | Uzbekistan Today\nБош саҳифа / Социум / Маҳалла институти: такомиллаштириш йўлида\nМаҳалла институти: такомиллаштириш йўлида\nПойтахтимизда маҳалла институти фаолиятини янада такомиллаштиришга бағишланган матбуот анжумани бўлиб ўтди.\nУнда фуқароларнинг ўзини ўзи бошқариш органлари фаолияти самарадорлигини ошириш, унинг моддий-техник базасини мустаҳкамлашга алоҳида эътибор қаратилаётгани таъкидланди.\nШуни қайд этиш жоизки, Ўзбекистон “Маҳалла” хайрия жамоат фонди ўз Устав вазифаларидан келиб чиққан ҳолда, маҳаллаларда аҳоли ўртасида миллий урф-одат, анъана ва қадриятларимизни тарғиб этиш, кам таъминланган, боқувчисини йўқотган оилалар, якка-ёлғиз фуқаролар, ногиронларни ижтимоий ҳимоя қилиш, фуқаролар йиғинларининг моддий-техник базасини мустаҳкамлаш ҳамда уларга услубий-амалий ёрдам кўрсатиш ишларини амалга ошириб келмоқда.\nБиргина ўтган йили Фонд томонидан 1330 та фуқаролар йиғини 2,7 миллиард сўмлик компьютер жамланмалари билан таъминланди. Шунингдек, 5,5 миллиард сўмдан ортиқ маблағ ҳисобига 314 та фуқаролар йиғини жорий, 85 таси капитал таъмирланди, 2 таси қайта реконструкция қилинди, 30 таси янгидан қурилиб фойдаланишга топширилди, деб хабар беради “Маҳалла” Ўзбекистон хайрия жамоат фонди матбуот хизмати.\nЖорий йилда 170 тадан зиёд фуқаролар йиғинлари замонавий компьютер жамланмалари, 409 таси мебел жиҳозлари билан таъминланди. “Маҳалла” фонди томонидан янги маҳалла биноларини қуриш, мавжудларини таъмирлаш ишлари учун жами 2 миллиард сўмдан зиёд маблағ йўналтирилди.\nШу билан бирга, “Кексаларни эъзозлаш йили” Давлат дастурида белгиланган вазифалар ижросини таъминлаш мақсадида 500 нафар уруш қатнашчиси замонавий телевизорлар билан бепул таъминланди. Шунингдек, “Саховат” ва “Мурувват” уйларида яшовчи кекса ва ногиронлардан 5 минг нафарга яқини мавсумий кийим кечак, кўрпа-тўшак жилдлари жамламаси ва шахсий гигиена воситалари билан таъминлаш мақсадида 993 миллион сўм маблағ сарфланди. “Кексалар дуосини олайлик” шиори остида 10 мингга яқин ижтимоий ёрдамга муҳтож кексалар ҳолидан хабар олиниб, уларга 14 турдаги озиқ-овқат маҳсулотлари тарқатилди.\nАнжуманда Фонд томонидан маҳаллалардаги илғор тажрибаларни оммалаштириш мақсадида фуқаролар йиғинлари ўртасида ташкил этилаётган кўрик-танловлар, спорт мусобақалари, ўқув-семинарлар ташкил этиш бўйича маълумотлар берилди. “Маҳалла” фонди томонидан келгусида амалга оширилиши режалаштирилган ишлар, белгиланган чора-тадбирлар ҳам муҳокама этилди.


Самарқандда сигарета чеккан отахоннинг уйи ёниб...\n05.02.2018 13:48 0 528\n3 февраль куни соат 18:41 ларда Самарқанд шаҳрида нафақахўр С.Б.нинг уйида ёнғин содир бўлган. Кўрилган чоралар натижасида ёнғин ўчирилган.\nЁнғин оқибатида уйининг том қисми ва уй жиҳозлари ёниб зарар кўрган ҳамда ёнғин ўчириш вақтида С.Б. куйиш жароҳатлари билан шифохонага ётқизилган.\nЎзбекистон Республикаси ИИВ Жамоатчилик ва оммавий ахборот воситалари билан алоқалар бошқармасининг хабарига кўра, ёнғин С.Б. маст ҳолда сигарета чекиб ухлаб қолиши оқибатида келиб чиққани аниқланган.


Франция AstraZeneca вакцинасини янги штаммларга қарши қўлламасликка қарор қилди » Независимое информационное агентство. «ҲАМСИНФ»\nНезависимое информационное агентство. «ҲАМСИНФ» » . » Главная » Франция AstraZeneca вакцинасини янги штаммларга қарши қўлламасликка қарор қилди\nФранция президенти Эммануэл Макрон мамлакатда коронавируснинг янги штаммларига қарши AstraZeneca компанияси вакцинаси қўлланмаслиги, унинг ўрнига самаралироқ бошқа воситалардан фойдаланилишини маълум қилди.\n«Биз ҳозир ушбу вакцинани қўллашни давом эттирмоқдамиз, чунки у бизга инқироздан чиқишда ёрдам бермоқда. Бироқ янги штаммлар хавфига жавоб беришимиз учун бизга самаралироқ бошқа воситалар лозим», деб айтган Макрон.\nФранция етакчиси Европа иттифоқининг 2021 йил иккинчи ярми учун AstraZeneca вакцинаси етказилиши бўйича шартномани узайтирмасликка қарор қилганини шундай тарзда қўллаб-қувватлаган.\n26 апрелда Еврокомиссия AstraZeneca’ни Европа иттифоқига вакциналарни етказиш бўйича шартномани бузгани учун судга берган.\nКомпания билан 2020 йил ёзда Европа иттифоқига 400 млн вакцина етказиш бўйича шартнома имзоланган. Ҳужжат компания ўз воситасини ишлаб чиқишни ҳали якунламасидан тузилган.\nЖорий йил март ўртасида Еврокомиссия раҳбари Урсула фон дер Ляйен Европа иттифоқида коронавирус билан боғлиқ вазият ёмонлашгани, янги штаммлар пайдо бўлганини маълум қилган. У буни аҳолини эмлаш суръатлари пасайгани билан боғлаган ва бунда AstraZeneca’ни айблаган.\nҲозирда Европа иттифоқида 4та вакцинани қўллашга рухсат берилган: Pfizer, Moderna, AstraZeneca ҳамда Janssen воситалари.


Ўшда жанггари деб айтилаётган тўрт киши ўлдирилди\nҚирғизистон Миллий хавфсизлик кенгаши котиби Марат Иманқулов Ўшда жанггариликда гумон қилинган тўрт киши ўлдирилганини маълум қилди.\n- Автоматлардан ўт очган уч террорчи ўлдирилди. Бири ўзини граната билан портлатиб юборди. Натижада улар биқиниб олган хонанинг шифти тушиб кетди. Ҳозир у ерда тозалаш ишлари олиб бориляпти. Дастлабки маълумотларга кўра ўлганлар тўрт киши, улардан учтаси ўлдирлди, бири ўзини портлатиб юборди, деди Иманқулов.\nҚирғизистон Миллий хавфсизлик кенгаши котиби ҳалок бўлганларнинг тўртови ҳам Ўзбекистон Исломий Ҳаракатига алоқадор бўлганини таъкидлади.\nЎш шаҳар милицияси бошлиғи Памир Асанов операция пайтида икки жанггари қўлга олингани ва амалиёт давом этаётганини маълум қилди.\nАсановга кўра, душанба кунги отишма Ўш шаҳрида саросима кучайишига сабаб бўлган.\nХабарларга кўра, одамлар шаҳарни тарк этмоқда. Шаҳарда қолаётганлар эса, озиқ-овқат жамламоқда ва июн воқеалари пайтида қаттиқ зарар кўрган ўзбек маҳаллаларида баррикадалар қуриляпти, деган хабарлар келмоқда.\nАйни пайтда Бишкекда ички ишлар вазири Зарилбек Рисалиев 22 ноябр куни ҳуқуқ-тартибот идоралари Қирғизистон пойтахти ва Ўшда террорчи ҳуружларини режалаштирган тўққиз киши, жумладан, этник қирғиз ва ўзбеклар ҳамда бир русни ҳибсга олганини маълум қилди.\nРисалиев мазкур гуруҳнинг Ўшдаги амалиётган алоқаси борми-йўқми, буни изоҳламади.


«Астана Опера» балет труппаси Европа гастролларини тугади - Номадлар,Турклар,Қозоқ одатлари ва анъаналари,Қозоғистон табиати,Хориждаги қозоқлар,Қозоғистон спортчилари,Қозоғистон тарихи | Kazakh TV\n«Астана Опера» балет труппаси Европа гастролларини тугади\n«Астана Опера» балет труппаси Европа гастролларини тугатиб, пойтахтга қайтди. Артистлар Италия ва Испания шаҳарлари саҳналарида чиқиш қилишди. 18 та спектакль томошабинлар эътиборига ҳавола қилинди. Бир ой давомида бундан 22 минг санъатсевар баҳраманд бўлди. Айниқса, «Щелкунчик» ва «Оққуш кўли» томошабинлар эътирофига эришди. Гастроллар Ахмет Жубанов ва Латиф Ҳамидийнинг «Абай» операси билан бошланган.\nАЛТИНАЙ АСИЛМУРАТОВА, «АСТАНА ОПЕРА» БАЛЕТНОЙ ТРУППАСИ БАДИИЙ РАҲБАРИ:\n- Бизни жуда яхши кутиб олишди. Барча билетлар олдиндан сотиб қўйилганди. Заллар тўлди. Албатта, бизга осон бўлмади, чунки икки мураккаб спектакль - «Щелкунчик» ва «Оққуш кўли»ни олиб боргандик. Шунга қарамай, илиқ кутиб олишлари бизни руҳлантириб юборди.\nБАХТИЯР АДАМЖАН, «АСТАНА ОПЕРА» ТЕАТРИ СОЛИСТИ:\n- Қозоғистон ташриф қоғози сифатида фақат дўмбира ва боксни кўрмаслик керак. Бизни эндиликда опера ва балет туфайли ҳам танишади. Мамлакатимиз ижодий жамоалари Европа, Америка, Хитойнинг энг яхши саҳналарида ўз санъатларини кўрсатишди. Шу тариқа биз ўз еримизни, элимизни жаҳонга таништирамиз.\nЩелкунчикАстана ОпераБалет труппасиЕвропа гастроллариОққуш кўли\nМосквада «Буюк Дашт олтини» кўргазмаси бўлиб ўтди\nМанғистауга амал келди\n“Астана Опера”да мусиқий санъат дурдоналари янграяпти\nНью-Йоркда илк бора «Номад» номи остида қозоғистонликлар клуби очилди